pli: Seyyathāpi, brāhmaṇa, udapatto asaṁsaṭṭho lākhāya vā haliddiyā vā nīliyā vā mañjiṭṭhāya vā.


nikaya: sn

layer: root

title_pli: Saṁyutta Nikāya 46.55 6. Sākacchavagga

pli: Tattha cakkhumā puriso sakaṁ mukhanimittaṁ paccavekkhamāno yathābhūtaṁ jāneyya passeyya.


pli: Evameva kho, brāhmaṇa, yasmiṁ samaye na kāmarāgapariyuṭṭhitena cetasā viharati na kāmarāgaparetena, uppannassa ca kāmarāgassa nissaraṇaṁ yathābhūtaṁ pajānāti …pe….


pli: Puna caparaṁ, brāhmaṇa, yasmiṁ samaye na byāpādapariyuṭṭhitena cetasā viharati na byāpādaparetena, uppannassa ca byāpādassa nissaraṇaṁ yathābhūtaṁ pajānāti, attatthampi tasmiṁ samaye yathābhūtaṁ jānāti passati, paratthampi …pe… ubhayatthampi …pe… dīgharattaṁ asajjhāyakatāpi mantā paṭibhanti, pageva sajjhāyakatā.


pli: Seyyathāpi, brāhmaṇa, udapatto na agginā santatto na pakkuthito na usmudakajāto.


pli: Evameva kho, brāhmaṇa, yasmiṁ samaye na byāpādapariyuṭṭhitena cetasā viharati na byāpādaparetena, uppannassa ca byāpādassa nissaraṇaṁ yathābhūtaṁ pajānāti, attatthampi tasmiṁ samaye yathābhūtaṁ jānāti passati, paratthampi …pe… ubhayatthampi …pe… dīgharattaṁ asajjhāyakatāpi mantā paṭibhanti, pageva sajjhāyakatā.


pli: Puna caparaṁ, brāhmaṇa, yasmiṁ samaye na thinamiddhapariyuṭṭhitena cetasā viharati na thinamiddhaparetena, uppannassa ca thinamiddhassa nissaraṇaṁ yathābhūtaṁ pajānāti, attatthampi tasmiṁ samaye yathābhūtaṁ jānāti passati, paratthampi …pe… ubhayatthampi …pe… dīgharattaṁ asajjhāyakatāpi mantā paṭibhanti, pageva sajjhāyakatā.


pli: Seyyathāpi, brāhmaṇa, udapatto na sevālapaṇakapariyonaddho.


pli: Evameva kho, brāhmaṇa, yasmiṁ samaye na thinamiddhapariyuṭṭhitena cetasā viharati na thinamiddhaparetena, uppannassa ca thinamiddhassa nissaraṇaṁ yathābhūtaṁ pajānāti, attatthampi tasmiṁ samaye yathābhūtaṁ jānāti passati, paratthampi …pe… ubhayatthampi …pe… dīgharattaṁ asajjhāyakatāpi mantā paṭibhanti, pageva sajjhāyakatā.


pli: Puna caparaṁ, brāhmaṇa, yasmiṁ samaye na uddhaccakukkuccapariyuṭṭhitena cetasā viharati na uddhaccakukkuccaparetena, uppannassa ca uddhaccakukkuccassa nissaraṇaṁ yathābhūtaṁ pajānāti, attatthampi tasmiṁ samaye yathābhūtaṁ jānāti passati, paratthampi …pe… ubhayatthampi …pe… dīgharattaṁ asajjhāyakatāpi mantā paṭibhanti, pageva sajjhāyakatā.


pli: Seyyathāpi, brāhmaṇa, udapatto na vāterito na calito na bhanto na ūmijāto.


pli: Evameva kho, brāhmaṇa, yasmiṁ samaye na uddhaccakukkuccapariyuṭṭhitena cetasā viharati na uddhaccakukkuccaparetena, uppannassa ca uddhaccakukkuccassa nissaraṇaṁ yathābhūtaṁ pajānāti, attatthampi tasmiṁ samaye yathābhūtaṁ jānāti passati, paratthampi …pe… ubhayatthampi …pe… dīgharattaṁ asajjhāyakatāpi mantā paṭibhanti, pageva sajjhāyakatā.


pli: Puna caparaṁ, brāhmaṇa, yasmiṁ samaye na vicikicchāpariyuṭṭhitena cetasā viharati na vicikicchāparetena, uppannāya ca vicikicchāya nissaraṇaṁ yathābhūtaṁ pajānāti, attatthampi tasmiṁ samaye yathābhūtaṁ jānāti passati, paratthampi tasmiṁ samaye yathābhūtaṁ jānāti passati; ubhayatthampi tasmiṁ samaye yathābhūtaṁ jānāti passati; dīgharattaṁ asajjhāyakatāpi mantā paṭibhanti, pageva sajjhāyakatā.


pli: Seyyathāpi, brāhmaṇa, udapatto accho vippasanno anāvilo āloke nikkhitto.


pli: Evameva kho, brāhmaṇa, yasmiṁ samaye na vicikicchāpariyuṭṭhitena cetasā viharati na vicikicchāparetena, uppannāya ca vicikicchāya nissaraṇaṁ yathābhūtaṁ pajānāti, attatthampi tasmiṁ samaye yathābhūtaṁ jānāti passati, paratthampi tasmiṁ samaye yathābhūtaṁ jānāti passati, ubhayatthampi tasmiṁ samaye yathābhūtaṁ jānāti passati; dīgharattaṁ asajjhāyakatāpi mantā paṭibhanti, pageva sajjhāyakatā.


pli: Ayaṁ kho, brāhmaṇa, hetu ayaṁ paccayo yenekadā dīgharattaṁ asajjhāyakatāpi mantā paṭibhanti, pageva sajjhāyakatā.


pli: Sattime, brāhmaṇa, bojjhaṅgā anāvaraṇā anīvaraṇā cetaso anupakkilesā bhāvitā bahulīkatā vijjāvimuttiphalasacchikiriyāya saṁvattanti.


pli: Katame satta?


pli: Satisambojjhaṅgo kho, brāhmaṇa, anāvaraṇo anīvaraṇo cetaso anupakkileso bhāvito bahulīkato vijjāvimuttiphalasacchikiriyāya saṁvattati …pe… upekkhāsambojjhaṅgo kho, brāhmaṇa, anāvaraṇo anīvaraṇo cetaso anupakkileso bhāvito bahulīkato vijjāvimuttiphalasacchikiriyāya saṁvattati.


pli: Ime kho, brāhmaṇa, satta bojjhaṅgā anāvaraṇā anīvaraṇā cetaso anupakkilesā bhāvitā bahulīkatā vijjāvimuttiphalasacchikiriyāya saṁvattantī”ti.


pli: Evaṁ vutte, saṅgāravo brāhmaṇo bhagavantaṁ etadavoca:


pli: “abhikkantaṁ, bho gotama …pe…


pli: upāsakaṁ maṁ bhavaṁ gotamo dhāretu ajjatagge pāṇupetaṁ saraṇaṁ gatan”ti.


pli: Pañcamaṁ.


title_pli: Saṁyutta Nikāya 46.56 6. Sākacchavagga

pli: Saṁyutta Nikāya 46.56


pli: 6. Sākacchavagga


pli: Abhayasutta


pli: Evaṁ me sutaṁ—


pli: ekaṁ samayaṁ bhagavā rājagahe viharati gijjhakūṭe pabbate.


pli: Atha kho abhayo rājakumāro yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho abhayo rājakumāro bhagavantaṁ etadavoca:


pli: “pūraṇo, bhante, kassapo evamāha:


pli: ‘natthi hetu, natthi paccayo aññāṇāya adassanāya.


pli: Ahetu, appaccayo aññāṇaṁ adassanaṁ hoti.


pli: Natthi hetu, natthi paccayo ñāṇāya dassanāya.


pli: Ahetu, appaccayo ñāṇaṁ dassanaṁ hotī’ti.


pli: Idha bhagavā kimāhā”ti?


pli: “Atthi, rājakumāra, hetu, atthi paccayo aññāṇāya adassanāya.


pli: Sahetu, sappaccayo aññāṇaṁ adassanaṁ hoti.


pli: Atthi, rājakumāra, hetu, atthi paccayo ñāṇāya dassanāya.


pli: Sahetu, sappaccayo ñāṇaṁ dassanaṁ hotī”ti.


pli: “Katamo pana, bhante, hetu, katamo paccayo aññāṇāya adassanāya?


pli: Kathaṁ sahetu, sappaccayo aññāṇaṁ adassanaṁ hotī”ti?


pli: “Yasmiṁ kho, rājakumāra, samaye kāmarāgapariyuṭṭhitena cetasā viharati kāmarāgaparetena, uppannassa ca kāmarāgassa nissaraṇaṁ yathābhūtaṁ na jānāti na passati—


pli: ayampi kho, rājakumāra, hetu, ayaṁ paccayo aññāṇāya adassanāya.


pli: Evampi sahetu sappaccayo aññāṇaṁ adassanaṁ hoti.


pli: Puna caparaṁ, rājakumāra, yasmiṁ samaye byāpādapariyuṭṭhitena cetasā viharati byāpādaparetena …pe…


pli: thinamiddhapariyuṭṭhitena …pe…


pli: uddhaccakukkuccapariyuṭṭhitena …pe…


pli: vicikicchāpariyuṭṭhitena cetasā viharati vicikicchāparetena, uppannāya ca vicikicchāya nissaraṇaṁ yathābhūtaṁ na jānāti na passati—


pli: Evampi sahetu sappaccayo aññāṇaṁ adassanaṁ hotī”ti.


pli: “Ko nāmāyaṁ, bhante, dhammapariyāyo”ti?


pli: “Nīvaraṇā nāmete, rājakumārā”ti.


pli: “Taggha, bhagavā, nīvaraṇā;


pli: taggha, sugata, nīvaraṇā.


pli: Ekamekenapi kho, bhante, nīvaraṇena abhibhūto yathābhūtaṁ na jāneyya na passeyya, ko pana vādo pañcahi nīvaraṇehi?


pli: Katamo pana, bhante, hetu, katamo paccayo ñāṇāya dassanāya?


pli: Kathaṁ sahetu, sappaccayo ñāṇaṁ dassanaṁ hotī”ti?


pli: “Idha, rājakumāra, bhikkhu satisambojjhaṅgaṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: So satisambojjhaṅgaṁ bhāvitena cittena yathābhūtaṁ jānāti passati—


pli: ayampi kho, rājakumāra, hetu, ayaṁ paccayo ñāṇāya dassanāya.


pli: Evampi sahetu, sappaccayo ñāṇaṁ dassanaṁ hoti.


pli: Puna caparaṁ, rājakumāra, bhikkhu …pe…


pli: upekkhāsambojjhaṅgaṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: So upekkhāsambojjhaṅgaṁ bhāvitena cittena yathābhūtaṁ jānāti passati—


pli: Evaṁ sahetu, sappaccayo ñāṇaṁ dassanaṁ hotī”ti.


pli: “Bojjhaṅgā nāmete, rājakumārā”ti.


pli: “Taggha, bhagavā, bojjhaṅgā;


pli: taggha, sugata, bojjhaṅgā.


pli: Ekamekenapi kho, bhante, bojjhaṅgena samannāgato yathābhūtaṁ jāneyya passeyya, ko pana vādo sattahi bojjhaṅgehi?


pli: Yopi me, bhante, gijjhakūṭaṁ pabbataṁ ārohantassa kāyakilamatho cittakilamatho, sopi me paṭippassaddho, dhammo ca me abhisamito”ti.


pli: Chaṭṭhaṁ.


pli: Sākacchavaggo chaṭṭho.


pli: Tassuddānaṁ


pli: Āhārā pariyāyamaggi,


pli: mettaṁ saṅgāravena ca;


pli: Abhayo pucchito pañhaṁ,


pli: gijjhakūṭamhi pabbateti.


title_pli: Saṁyutta Nikāya 46.57 7. Ānāpānavagga

pli: Saṁyutta Nikāya 46.57


pli: 7. Ānāpānavagga


pli: Aṭṭhikamahapphalasutta


pli: Sāvatthinidānaṁ.


pli: “Aṭṭhikasaññā, bhikkhave, bhāvitā bahulīkatā mahapphalā hoti mahānisaṁsā.


pli: Kathaṁ bhāvitā ca, bhikkhave, aṭṭhikasaññā kathaṁ bahulīkatā mahapphalā hoti mahānisaṁsā?


pli: Idha, bhikkhave, bhikkhu aṭṭhikasaññāsahagataṁ satisambojjhaṅgaṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …pe…


pli: aṭṭhikasaññāsahagataṁ upekkhāsambojjhaṅgaṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: Evaṁ bhāvitā kho, bhikkhave, aṭṭhikasaññā evaṁ bahulīkatā mahapphalā hoti mahānisaṁsā”ti.


pli: Aññataraphalasutta


pli: “Aṭṭhikasaññāya, bhikkhave, bhāvitāya bahulīkatāya dvinnaṁ phalānaṁ aññataraṁ phalaṁ pāṭikaṅkhaṁ—diṭṭheva dhamme aññā, sati vā upādisese anāgāmitā.


pli: Kathaṁ bhāvitāya ca kho, bhikkhave, aṭṭhikasaññāya kathaṁ bahulīkatāya dvinnaṁ phalānaṁ aññataraṁ phalaṁ pāṭikaṅkhaṁ—diṭṭheva dhamme aññā, sati vā upādisese anāgāmitā?


pli: Idha, bhikkhave, bhikkhu aṭṭhikasaññāsahagataṁ satisambojjhaṅgaṁ bhāveti …pe…


pli: Evaṁ bhāvitāya kho, bhikkhave, aṭṭhikasaññāya evaṁ bahulīkatāya dvinnaṁ phalānaṁ aññataraṁ phalaṁ pāṭikaṅkhaṁ—diṭṭheva dhamme aññā, sati vā upādisese anāgāmitā”ti.


pli: Mahatthasutta


pli: “Aṭṭhikasaññā, bhikkhave, bhāvitā bahulīkatā mahato atthāya saṁvattati.


pli: Kathaṁ bhāvitā ca, bhikkhave, aṭṭhikasaññā kathaṁ bahulīkatā mahato atthāya saṁvattati?


pli: Evaṁ bhāvitā kho, bhikkhave, aṭṭhikasaññā evaṁ bahulīkatā mahato atthāya saṁvattatī”ti.


pli: Yogakkhemasutta


pli: “Aṭṭhikasaññā, bhikkhave, bhāvitā bahulīkatā mahato yogakkhemāya saṁvattati.


pli: Kathaṁ bhāvitā ca, bhikkhave, aṭṭhikasaññā kathaṁ bahulīkatā mahato yogakkhemāya saṁvattati?


pli: Evaṁ bhāvitā kho, bhikkhave, aṭṭhikasaññā evaṁ bahulīkatā mahato yogakkhemāya saṁvattatī”ti.


pli: Saṁvegasutta


pli: “Aṭṭhikasaññā, bhikkhave, bhāvitā bahulīkatā mahato saṁvegāya saṁvattati.


pli: Kathaṁ bhāvitā ca, bhikkhave, aṭṭhikasaññā kathaṁ bahulīkatā mahato saṁvegāya saṁvattati?


pli: aṭṭhikasaññāsahagataṁ upekkhāsambojjhaṅgaṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: Evaṁ bhāvitā kho, bhikkhave, aṭṭhikasaññā evaṁ bahulīkatā mahato saṁvegāya saṁvattatī”ti.


pli: Phāsuvihārasutta


pli: “Aṭṭhikasaññā, bhikkhave, bhāvitā bahulīkatā mahato phāsuvihārāya saṁvattati.


pli: Kathaṁ bhāvitā ca, bhikkhave, aṭṭhikasaññā kathaṁ bahulīkatā mahato phāsuvihārāya saṁvattati?


pli: Idha, bhikkhave, bhikkhu aṭṭhikasaññāsahagataṁ satisambojjhaṅgaṁ bhāveti …pe…


pli: Evaṁ bhāvitā kho, bhikkhave, aṭṭhikasaññā evaṁ bahulīkatā mahato phāsuvihārāya saṁvattatī”ti


pli: Paṭhamaṁ.


title_pli: Saṁyutta Nikāya 46.58 7. Ānāpānavagga

pli: Saṁyutta Nikāya 46.58


pli: 7. Ānāpānavagga


pli: Puḷavakasutta


pli: “Puḷavakasaññā, bhikkhave, bhāvitā …pe…”


pli: dutiyaṁ.


title_pli: Saṁyutta Nikāya 46.59 7. Ānāpānavagga

pli: Saṁyutta Nikāya 46.59


pli: Vinīlakasutta


pli: “Vinīlakasaññā, bhikkhave …pe…”


pli: tatiyaṁ.


title_pli: Saṁyutta Nikāya 46.6 1. Pabbatavagga

pli: Saṁyutta Nikāya 46.6


pli: 1. Pabbatavagga


pli: Kuṇḍaliyasutta


pli: Ekaṁ samayaṁ bhagavā sākete viharati añjanavane migadāye.


pli: Atha kho kuṇḍaliyo paribbājako yena bhagavā tenupasaṅkami; upasaṅkamitvā bhagavatā saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho kuṇḍaliyo paribbājako bhagavantaṁ etadavoca:


pli: “ahamasmi, bho gotama, ārāmanissayī parisāvacaro.


pli: Tassa mayhaṁ, bho gotama, pacchābhattaṁ bhuttapātarāsassa ayamācāro hoti—


pli: ārāmena ārāmaṁ uyyānena uyyānaṁ anucaṅkamāmi anuvicarāmi.


pli: So tattha passāmi eke samaṇabrāhmaṇe itivādappamokkhānisaṁsañceva kathaṁ kathente upārambhānisaṁsañca:


pli: ‘bhavaṁ pana gotamo kimānisaṁso viharatī’”ti?


pli: “Vijjāvimuttiphalānisaṁso kho, kuṇḍaliya, tathāgato viharatī”ti.


pli: “Katame pana, bho gotama, dhammā bhāvitā bahulīkatā vijjāvimuttiṁ paripūrentī”ti?


pli: “Satta kho, kuṇḍaliya, bojjhaṅgā bhāvitā bahulīkatā vijjāvimuttiṁ paripūrentī”ti.


pli: “Katame pana, bho gotama, dhammā bhāvitā bahulīkatā satta bojjhaṅge paripūrentī”ti?


pli: “Cattāro kho, kuṇḍaliya, satipaṭṭhānā bhāvitā bahulīkatā satta bojjhaṅge paripūrentī”ti.


pli: “Katame pana, bho gotama, dhammā bhāvitā, bahulīkatā cattāro satipaṭṭhāne paripūrentī”ti?


pli: “Tīṇi kho, kuṇḍaliya, sucaritāni bhāvitāni bahulīkatāni cattāro satipaṭṭhāne paripūrentī”ti.


pli: “Katame pana, bho gotama, dhammā bhāvitā bahulīkatā tīṇi sucaritāni paripūrentī”ti?


pli: “Indriyasaṁvaro kho, kuṇḍaliya, bhāvito bahulīkato tīṇi sucaritāni paripūretīti.


pli: Kathaṁ bhāvito ca, kuṇḍaliya, indriyasaṁvaro kathaṁ bahulīkato tīṇi sucaritāni paripūretīti?


pli: Idha, kuṇḍaliya, bhikkhu cakkhunā rūpaṁ disvā manāpaṁ nābhijjhati nābhihaṁsati, na rāgaṁ janeti.


pli: Tassa ṭhito ca kāyo hoti, ṭhitaṁ cittaṁ ajjhattaṁ susaṇṭhitaṁ suvimuttaṁ.


pli: Cakkhunā kho paneva rūpaṁ disvā amanāpaṁ na maṅku hoti appatiṭṭhitacitto adīnamānaso abyāpannacetaso.


pli: Tassa ṭhito ca kāyo hoti ṭhitaṁ cittaṁ ajjhattaṁ susaṇṭhitaṁ suvimuttaṁ.


pli: Puna caparaṁ, kuṇḍaliya, bhikkhu sotena saddaṁ sutvā …pe…


pli: ghānena gandhaṁ ghāyitvā …pe…


pli: jivhāya rasaṁ sāyitvā …pe…


pli: kāyena phoṭṭhabbaṁ phusitvā …pe…


pli: manasā dhammaṁ viññāya manāpaṁ nābhijjhati nābhihaṁsati, na rāgaṁ janeti.


pli: Manasā kho paneva dhammaṁ viññāya amanāpaṁ na maṅku hoti appatiṭṭhitacitto adīnamānaso abyāpannacetaso.


pli: Yato kho, kuṇḍaliya, bhikkhuno cakkhunā rūpaṁ disvā manāpāmanāpesu rūpesu ṭhito ca kāyo hoti, ṭhitaṁ cittaṁ ajjhattaṁ susaṇṭhitaṁ suvimuttaṁ.


pli: Sotena saddaṁ sutvā …pe…


pli: manasā dhammaṁ viññāya manāpāmanāpesu dhammesu ṭhito ca kāyo hoti, ṭhitaṁ cittaṁ ajjhattaṁ susaṇṭhitaṁ suvimuttaṁ.


pli: Evaṁ bhāvito kho, kuṇḍaliya, indriyasaṁvaro evaṁ bahulīkato tīṇi sucaritāni paripūreti.


pli: Kathaṁ bhāvitāni ca, kuṇḍaliya, tīṇi sucaritāni kathaṁ bahulīkatāni cattāro satipaṭṭhāne paripūrenti?


pli: Idha, kuṇḍaliya, bhikkhu kāyaduccaritaṁ pahāya kāyasucaritaṁ bhāveti, vacīduccaritaṁ pahāya vacīsucaritaṁ bhāveti, manoduccaritaṁ pahāya manosucaritaṁ bhāveti.


pli: Evaṁ bhāvitāni kho, kuṇḍaliya, tīṇi sucaritāni evaṁ bahulīkatāni cattāro satipaṭṭhāne paripūrenti.


pli: Kathaṁ bhāvitā ca, kuṇḍaliya, cattāro satipaṭṭhānā kathaṁ bahulīkatā satta bojjhaṅge paripūrenti?


pli: Idha, kuṇḍaliya, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Evaṁ bhāvitā kho, kuṇḍaliya, cattāro satipaṭṭhānā evaṁ bahulīkatā satta bojjhaṅge paripūrenti.


pli: Kathaṁ bhāvitā ca, kuṇḍaliya, satta bojjhaṅgā kathaṁ bahulīkatā vijjāvimuttiṁ paripūrenti?


pli: Idha, kuṇḍaliya, bhikkhu satisambojjhaṅgaṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …pe…


pli: upekkhāsambojjhaṅgaṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: Evaṁ bhāvitā kho, kuṇḍaliya, satta bojjhaṅgā evaṁ bahulīkatā vijjāvimuttiṁ paripūrentī”ti.


pli: Evaṁ vutte, kuṇḍaliyo paribbājako bhagavantaṁ etadavoca:


pli: “abhikkantaṁ, bho gotama, abhikkantaṁ, bho gotama.


pli: Seyyathāpi, bho gotama, nikkujjitaṁ vā ukkujjeyya, paṭicchannaṁ vā vivareyya, mūḷhassa vā maggaṁ ācikkheyya, andhakāre vā telapajjotaṁ dhāreyya: ‘cakkhumanto rūpāni dakkhantī’ti; evameva bhotā gotamena anekapariyāyena dhammo pakāsito.


pli: Esāhaṁ bhavantaṁ gotamaṁ saraṇaṁ gacchāmi dhammañca bhikkhusaṅghañca.


pli: Upāsakaṁ maṁ bhavaṁ gotamo dhāretu ajjatagge pāṇupetaṁ saraṇaṁ gatan”ti.


pli: Chaṭṭhaṁ.


title_pli: Saṁyutta Nikāya 46.60 7. Ānāpānavagga

pli: Saṁyutta Nikāya 46.60


pli: 7. Ānāpānavagga


pli: Vicchiddakasutta


pli: “Vicchiddakasaññā, bhikkhave …pe…”


pli: catutthaṁ.


title_pli: Saṁyutta Nikāya 46.61 7. Ānāpānavagga

pli: Saṁyutta Nikāya 46.61


pli: Uddhumātakasutta


pli: “Uddhumātakasaññā, bhikkhave …pe…”


pli: pañcamaṁ.


title_pli: Saṁyutta Nikāya 46.62 7. Ānāpānavagga

pli: Saṁyutta Nikāya 46.62


pli: Mettāsutta


pli: “Mettā, bhikkhave, bhāvitā …pe…”


pli: chaṭṭhaṁ.


title_pli: Saṁyutta Nikāya 46.63 7. Ānāpānavagga

pli: Saṁyutta Nikāya 46.63


pli: Karuṇāsutta


pli: “Karuṇā, bhikkhave, bhāvitā …pe…”


pli: sattamaṁ.


title_pli: Saṁyutta Nikāya 46.64 7. Ānāpānavagga

pli: Saṁyutta Nikāya 46.64


pli: 7. Ānāpānavagga


pli: Muditāsutta


pli: “Muditā, bhikkhave, bhāvitā …pe…”


pli: aṭṭhamaṁ.


title_pli: Saṁyutta Nikāya 46.65 7. Ānāpānavagga

pli: Saṁyutta Nikāya 46.65


pli: Upekkhāsutta


pli: “Upekkhā, bhikkhave, bhāvitā …pe…”


pli: navamaṁ.


title_pli: Saṁyutta Nikāya 46.66 7. Ānāpānavagga

pli: Saṁyutta Nikāya 46.66


pli: Ānāpānasutta


pli: “Ānāpānassati, bhikkhave, bhāvitā …pe…”


pli: dasamaṁ.


pli: Ānāpānavaggo sattamo.


pli: Tassuddānaṁ


pli: Aṭṭhikapuḷavakaṁ vinīlakaṁ,


pli: Vicchiddakaṁ uddhumātena pañcamaṁ;


pli: Mettā karuṇā muditā,


pli: Upekkhā ānāpānena te dasāti.


title_pli: Saṁyutta Nikāya 46.67 8. Nirodhavagga

pli: Saṁyutta Nikāya 46.67


pli: 8. Nirodhavagga


pli: Asubhasutta


pli: “Asubhasaññā, bhikkhave …pe…”


pli: paṭhamaṁ.


title_pli: Saṁyutta Nikāya 46.68 8. Nirodhavagga

pli: Saṁyutta Nikāya 46.68


pli: Maraṇasutta


pli: “Maraṇasaññā, bhikkhave …pe…”


pli: dutiyaṁ.


title_pli: Saṁyutta Nikāya 46.69 8. Nirodhavagga

pli: Saṁyutta Nikāya 46.69


pli: Āhārepaṭikūlasutta


pli: “Āhāre paṭikūlasaññā, bhikkhave …pe…”


pli: tatiyaṁ.


title_pli: Saṁyutta Nikāya 46.7 1. Pabbatavagga

pli: Saṁyutta Nikāya 46.7


pli: 1. Pabbatavagga


pli: Kūṭāgārasutta


pli: “Seyyathāpi, bhikkhave, kūṭāgārassa yā kāci gopānasiyo, sabbā tā kūṭaninnā kūṭapoṇā kūṭapabbhārā;


pli: evameva kho, bhikkhave, bhikkhu satta bojjhaṅge bhāvento satta bojjhaṅge bahulīkaronto nibbānaninno hoti nibbānapoṇo nibbānapabbhāro.


pli: Kathañca, bhikkhave, bhikkhu satta bojjhaṅge bhāvento satta bojjhaṅge bahulīkaronto nibbānaninno hoti nibbānapoṇo nibbānapabbhāro?


pli: Idha, bhikkhave, bhikkhu satisambojjhaṅgaṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …pe…


pli: upekkhāsambojjhaṅgaṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: Evaṁ kho, bhikkhave, bhikkhu satta bojjhaṅge bhāvento satta bojjhaṅge bahulīkaronto nibbānaninno hoti nibbānapoṇo nibbānapabbhāro”ti.


pli: Sattamaṁ.


title_pli: Saṁyutta Nikāya 46.70 8. Nirodhavagga

pli: Saṁyutta Nikāya 46.70


pli: 8. Nirodhavagga


pli: Anabhiratisutta


pli: “Sabbaloke anabhiratisaññā, bhikkhave …pe…”


pli: catutthaṁ.


title_pli: Saṁyutta Nikāya 46.71 8. Nirodhavagga

pli: Saṁyutta Nikāya 46.71


pli: Aniccasutta


pli: “Aniccasaññā, bhikkhave …pe…”


pli: pañcamaṁ.


title_pli: Saṁyutta Nikāya 46.72 8. Nirodhavagga

pli: Saṁyutta Nikāya 46.72


pli: Dukkhasutta


pli: “Anicce dukkhasaññā, bhikkhave …pe…”


pli: chaṭṭhaṁ.


title_pli: Saṁyutta Nikāya 46.73 8. Nirodhavagga

pli: Saṁyutta Nikāya 46.73


pli: Anattasutta


pli: “Dukkhe anattasaññā, bhikkhave …pe…”


pli: sattamaṁ.


title_pli: Saṁyutta Nikāya 46.74 8. Nirodhavagga

pli: Saṁyutta Nikāya 46.74


pli: 8. Nirodhavagga


pli: Pahānasutta


pli: “Pahānasaññā, bhikkhave …pe…”


pli: aṭṭhamaṁ.


title_pli: Saṁyutta Nikāya 46.75 8. Nirodhavagga

pli: Saṁyutta Nikāya 46.75


pli: Virāgasutta


pli: “Virāgasaññā, bhikkhave …pe…”


pli: navamaṁ.


title_pli: Saṁyutta Nikāya 46.76 8. Nirodhavagga

pli: Saṁyutta Nikāya 46.76


pli: Nirodhasutta


pli: “Nirodhasaññā, bhikkhave, bhāvitā bahulīkatā mahapphalā hoti mahānisaṁsā.


pli: Kathaṁ bhāvitā ca, bhikkhave, nirodhasaññā kathaṁ bahulīkatā mahapphalā hoti mahānisaṁsā?


pli: Idha, bhikkhave, bhikkhu nirodhasaññāsahagataṁ satisambojjhaṅgaṁ bhāveti …pe…


pli: nirodhasaññāsahagataṁ upekkhāsambojjhaṅgaṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: Evaṁ bhāvitā kho, bhikkhave, nirodhasaññā evaṁ bahulīkatā mahapphalā hoti mahānisaṁsāti.


pli: Nirodhasaññāya, bhikkhave, bhāvitāya bahulīkatāya dvinnaṁ phalānaṁ aññataraṁ phalaṁ pāṭikaṅkhaṁ—


pli: diṭṭheva dhamme aññā, sati vā upādisese anāgāmitā.


pli: Kathaṁ bhāvitāya, bhikkhave, nirodhasaññāya kathaṁ bahulīkatāya dvinnaṁ phalānaṁ aññataraṁ phalaṁ pāṭikaṅkhaṁ—


pli: diṭṭheva dhamme aññā, sati vā upādisese anāgāmitā?


pli: Evaṁ bhāvitāya kho, bhikkhave, nirodhasaññāya evaṁ bahulīkatāya dvinnaṁ phalānaṁ aññataraṁ phalaṁ pāṭikaṅkhaṁ—


pli: diṭṭheva dhamme aññā, sati vā upādisese anāgāmitāti.


pli: Nirodhasaññā, bhikkhave, bhāvitā bahulīkatā mahato atthāya saṁvattati, mahato yogakkhemāya saṁvattati, mahato saṁvegāya saṁvattati, mahato phāsuvihārāya saṁvattati.


pli: Kathaṁ bhāvitā ca, bhikkhave, nirodhasaññā kathaṁ bahulīkatā mahato atthāya saṁvattati, mahato yogakkhemāya saṁvattati, mahato saṁvegāya saṁvattati, mahato phāsuvihārāya saṁvattati?


pli: Evaṁ bhāvitā kho, bhikkhave, nirodhasaññā evaṁ bahulīkatā mahato atthāya saṁvattati, mahato yogakkhemāya saṁvattati, mahato saṁvegāya saṁvattati, mahato phāsuvihārāya saṁvattatī”ti.


pli: Dasamaṁ.


pli: Nirodhavaggo aṭṭhamo.


pli: Tassuddānaṁ


pli: Asubhamaraṇaāhāre,


pli: Paṭikūlaanabhiratena;


pli: Aniccadukkhaanattapahānaṁ,


pli: Virāganirodhena te dasāti.


title_pli: Saṁyutta Nikāya 46.77–88 9. Gaṅgāpeyyālavagga

pli: Saṁyutta Nikāya 46.77–88


pli: 9. Gaṅgāpeyyālavagga


pli: Gaṅgānadīādisutta


pli: “Seyyathāpi, bhikkhave, gaṅgā nadī pācīnaninnā pācīnapoṇā pācīnapabbhārā;


pli: evameva kho, bhikkhave, bhikkhu satta bojjhaṅge bhāvento satta bojjhaṅge bahulīkaronto nibbānaninno hoti nibbānapoṇo nibbānapabbhāro.


pli: Kathañca, bhikkhave, bhikkhu satta bojjhaṅge bhāvento satta bojjhaṅge bahulīkaronto nibbānaninno hoti nibbānapoṇo nibbānapabbhāro?


pli: Idha, bhikkhave, bhikkhu satisambojjhaṅgaṁ bhāveti …pe…


pli: upekkhāsambojjhaṅgaṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …


pli: evaṁ kho, bhikkhave, bhikkhu satta bojjhaṅge bhāvento satta bojjhaṅge bahulīkaronto nibbānaninno hoti nibbānapoṇo nibbānapabbhāro”ti.


pli: (Yāva esanā pāḷi vitthāretabbā.)


pli: Gaṅgāpeyyālavaggo navamo.


pli: Cha pācīnato ninnā,


pli: cha ninnā ca samuddato;


pli: Dvete cha dvādasa honti,


pli: vaggo tena pavuccatīti.


title_pli: Saṁyutta Nikāya 46.8 1. Pabbatavagga

pli: Saṁyutta Nikāya 46.8


pli: 1. Pabbatavagga


pli: Upavānasutta


pli: Ekaṁ samayaṁ āyasmā ca upavāno āyasmā ca sāriputto kosambiyaṁ viharanti ghositārāme.


pli: Atha kho āyasmā sāriputto sāyanhasamayaṁ paṭisallānā vuṭṭhito yenāyasmā upavāno tenupasaṅkami; upasaṅkamitvā āyasmatā upavānena saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho āyasmā sāriputto āyasmantaṁ upavānaṁ etadavoca:


pli: “Jāneyya nu kho, āvuso upavāna, bhikkhu ‘paccattaṁ yonisomanasikārā evaṁ susamāraddhā me satta bojjhaṅgā phāsuvihārāya saṁvattantī’”ti?


pli: “Jāneyya kho, āvuso sāriputta, bhikkhu ‘paccattaṁ yonisomanasikārā evaṁ susamāraddhā me satta bojjhaṅgā phāsuvihārāya saṁvattantī’”ti.


pli: “Satisambojjhaṅgaṁ kho, āvuso, bhikkhu ārabbhamāno pajānāti ‘cittañca me suvimuttaṁ, thinamiddhañca me susamūhataṁ, uddhaccakukkuccañca me suppaṭivinītaṁ, āraddhañca me vīriyaṁ, aṭṭhiṁ katvā manasi karomi, no ca līnan’ti …pe…


pli: upekkhāsambojjhaṅgaṁ āvuso, bhikkhu ārabbhamāno pajānāti ‘cittañca me suvimuttaṁ, thinamiddhañca me susamūhataṁ, uddhaccakukkuccañca me suppaṭivinītaṁ, āraddhañca me vīriyaṁ, aṭṭhiṁ katvā manasi karomi, no ca līnan’”ti.


pli: “Evaṁ kho, āvuso sāriputta, bhikkhu jāneyya ‘paccattaṁ yonisomanasikārā evaṁ susamāraddhā me satta bojjhaṅgā phāsuvihārāya saṁvattantī’”ti.


pli: Aṭṭhamaṁ.


title_pli: Saṁyutta Nikāya 46.89–98 10. Appamādavagga

pli: Saṁyutta Nikāya 46.89–98


pli: 10. Appamādavagga


pli: Tathāgatādisutta


pli: “Yāvatā, bhikkhave, sattā apadā vā dvipadā vā catuppadā vā bahuppadā vā”ti vitthāretabbaṁ.


pli: Appamādavaggo dasamo.


pli: Tassuddānaṁ


pli: Tathāgataṁ padaṁ kūṭaṁ,


pli: mūlaṁ sārena vassikaṁ;


pli: Rājā candimasūriyā ca,


pli: vatthena dasamaṁ padanti.


pli: (Appamādavaggo bojjhaṅgasaṁyuttassa bojjhaṅgavasena vitthāretabbo.)


title_pli: Saṁyutta Nikāya 46.9 1. Pabbatavagga

pli: Saṁyutta Nikāya 46.9


pli: 1. Pabbatavagga


pli: Paṭhamauppannasutta


pli: “Sattime, bhikkhave, bojjhaṅgā bhāvitā bahulīkatā anuppannā uppajjanti, nāññatra tathāgatassa pātubhāvā arahato sammāsambuddhassa.


pli: Katame satta?


pli: ime kho, bhikkhave, satta bojjhaṅgā bhāvitā bahulīkatā anuppannā uppajjanti, nāññatra tathāgatassa pātubhāvā arahato sammāsambuddhassā”ti.


pli: Navamaṁ.


title_pli: Saṁyutta Nikāya 46.99–110 11. Balakaraṇīyavagga

pli: Saṁyutta Nikāya 46.99–110


pli: 11. Balakaraṇīyavagga


pli: Balādisutta


pli: “Seyyathāpi, bhikkhave, ye keci balakaraṇīyā kammantā karīyan”ti vitthāretabbaṁ.


pli: Balakaraṇīyavaggo ekādasamo.


pli: Tassuddānaṁ


pli: Balaṁ bījañca nāgo ca,


pli: rukkho kumbhena sūkiyā;


pli: Ākāsena ca dve meghā,


pli: nāvā āgantukā nadīti.


pli: (Balakaraṇīyavaggo bojjhaṅgasaṁyuttassa bojjhaṅgavasena vitthāretabbo.)


title_pli: Saṁyutta Nikāya 47.1 1. Ambapālivagga

pli: Saṁyutta Nikāya 47.1


pli: 1. Ambapālivagga


pli: Ambapālisutta


pli: Evaṁ me sutaṁ—


pli: ekaṁ samayaṁ bhagavā vesāliyaṁ viharati ambapālivane.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Ekāyanvāyaṁ, bhikkhave, maggo sattānaṁ visuddhiyā sokaparidevānaṁ samatikkamāya dukkhadomanassānaṁ atthaṅgamāya ñāyassa adhigamāya nibbānassa sacchikiriyāya, yadidaṁ—cattāro satipaṭṭhānā.


pli: Katame cattāro?


pli: Idha, bhikkhave, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu vedanānupassī viharati ātāpī sampajāno satimā, vineyya loke abhijjhādomanassaṁ;


pli: citte cittānupassī viharati ātāpī sampajāno satimā, vineyya loke abhijjhādomanassaṁ;


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Ekāyanvāyaṁ, bhikkhave, maggo sattānaṁ visuddhiyā sokaparidevānaṁ samatikkamāya dukkhadomanassānaṁ atthaṅgamāya ñāyassa adhigamāya nibbānassa sacchikiriyāya, yadidaṁ—cattāro satipaṭṭhānā”ti.


pli: Idamavoca bhagavā.


pli: Attamanā te bhikkhū bhagavato bhāsitaṁ abhinandunti.


pli: Paṭhamaṁ.


title_pli: Saṁyutta Nikāya 47.10 1. Ambapālivagga

pli: Saṁyutta Nikāya 47.10


pli: 1. Ambapālivagga


pli: Bhikkhunupassayasutta


pli: Atha kho āyasmā ānando pubbaṇhasamayaṁ nivāsetvā pattacīvaramādāya yena aññataro bhikkhunupassayo tenupasaṅkami; upasaṅkamitvā paññatte āsane nisīdi.


pli: Atha kho sambahulā bhikkhuniyo yenāyasmā ānando tenupasaṅkamiṁsu; upasaṅkamitvā āyasmantaṁ ānandaṁ abhivādetvā ekamantaṁ nisīdiṁsu. Ekamantaṁ nisinnā kho tā bhikkhuniyo āyasmantaṁ ānandaṁ etadavocuṁ:


pli: “Idha, bhante ānanda, sambahulā bhikkhuniyo catūsu satipaṭṭhānesu suppatiṭṭhitacittā viharantiyo uḷāraṁ pubbenāparaṁ visesaṁ sañjānantī”ti.


pli: “Evametaṁ, bhaginiyo, evametaṁ, bhaginiyo.


pli: Yo hi koci, bhaginiyo, bhikkhu vā bhikkhunī vā catūsu satipaṭṭhānesu suppatiṭṭhitacitto viharati, tassetaṁ pāṭikaṅkhaṁ:


pli: ‘uḷāraṁ pubbenāparaṁ visesaṁ sañjānissatī’”ti.


pli: Atha kho āyasmā ānando tā bhikkhuniyo dhammiyā kathāya sandassetvā samādapetvā samuttejetvā sampahaṁsetvā uṭṭhāyāsanā pakkāmi.


pli: Atha kho āyasmā ānando sāvatthiyaṁ piṇḍāya caritvā pacchābhattaṁ piṇḍapātapaṭikkanto yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā ānando bhagavantaṁ etadavoca:


pli: “Idhāhaṁ, bhante, pubbaṇhasamayaṁ nivāsetvā pattacīvaramādāya yena aññataro bhikkhunupassayo tenupasaṅkamiṁ; upasaṅkamitvā paññatte āsane nisīdiṁ.


pli: Atha kho, bhante, sambahulā bhikkhuniyo yenāhaṁ tenupasaṅkamiṁsu; upasaṅkamitvā maṁ abhivādetvā ekamantaṁ nisīdiṁsu. Ekamantaṁ nisinnā kho, bhante, tā bhikkhuniyo maṁ etadavocuṁ:


pli: ‘idha, bhante ānanda, sambahulā bhikkhuniyo catūsu satipaṭṭhānesu suppatiṭṭhitacittā viharantiyo uḷāraṁ pubbenāparaṁ visesaṁ sañjānantī’ti.


pli: Evaṁ vuttāhaṁ, bhante, tā bhikkhuniyo etadavocaṁ:


pli: ‘evametaṁ, bhaginiyo, evametaṁ, bhaginiyo.


pli: Yo hi koci, bhaginiyo, bhikkhu vā bhikkhunī vā catūsu satipaṭṭhānesu suppatiṭṭhitacitto viharati, tassetaṁ pāṭikaṅkhaṁ—uḷāraṁ pubbenāparaṁ visesaṁ sañjānissatī’”ti.


pli: “Evametaṁ, ānanda, evametaṁ, ānanda.


pli: Yo hi koci, ānanda, bhikkhu vā bhikkhunī vā catūsu satipaṭṭhānesu suppatiṭṭhitacitto viharati, tassetaṁ pāṭikaṅkhaṁ:


pli: ‘uḷāraṁ pubbenāparaṁ visesaṁ sañjānissati’.


pli: Katamesu catūsu?


pli: Idhānanda, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ.


pli: Tassa kāye kāyānupassino viharato kāyārammaṇo vā uppajjati kāyasmiṁ pariḷāho, cetaso vā līnattaṁ, bahiddhā vā cittaṁ vikkhipati.


pli: Tenānanda, bhikkhunā kismiñcideva pasādanīye nimitte cittaṁ paṇidahitabbaṁ.


pli: Tassa kismiñcideva pasādanīye nimitte cittaṁ paṇidahato pāmojjaṁ jāyati.


pli: Pamuditassa pīti jāyati.


pli: Pītimanassa kāyo passambhati.


pli: Passaddhakāyo sukhaṁ vedayati.


pli: Sukhino cittaṁ samādhiyati.


pli: So iti paṭisañcikkhati:


pli: ‘yassa khvāhaṁ atthāya cittaṁ paṇidahiṁ, so me attho abhinipphanno.


pli: Handa dāni paṭisaṁharāmī’ti.


pli: So paṭisaṁharati ceva na ca vitakketi na ca vicāreti.


pli: ‘Avitakkomhi avicāro, ajjhattaṁ satimā sukhamasmī’ti pajānāti.


pli: Puna caparaṁ, ānanda, bhikkhu vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Tassa dhammesu dhammānupassino viharato dhammārammaṇo vā uppajjati kāyasmiṁ pariḷāho, cetaso vā līnattaṁ, bahiddhā vā cittaṁ vikkhipati.


pli: Evaṁ kho, ānanda, paṇidhāya bhāvanā hoti.


pli: Kathañcānanda, appaṇidhāya bhāvanā hoti?


pli: Bahiddhā, ānanda, bhikkhu cittaṁ appaṇidhāya ‘appaṇihitaṁ me bahiddhā cittan’ti pajānāti.


pli: Atha pacchāpure ‘asaṅkhittaṁ vimuttaṁ appaṇihitan’ti pajānāti.


pli: Atha ca pana ‘kāye kāyānupassī viharāmi ātāpī sampajāno satimā sukhamasmī’ti pajānāti.


pli: Atha ca pana ‘vedanāsu vedanānupassī viharāmi ātāpī sampajāno satimā sukhamasmī’ti pajānāti.


pli: Atha ca pana ‘citte cittānupassī viharāmi ātāpī sampajāno satimā sukhamasmī’ti pajānāti.


pli: Atha ca pana ‘dhammesu dhammānupassī viharāmi ātāpī sampajāno satimā sukhamasmī’ti pajānāti.


pli: Evaṁ kho, ānanda, appaṇidhāya bhāvanā hoti.


pli: Iti kho, ānanda, desitā mayā paṇidhāya bhāvanā, desitā appaṇidhāya bhāvanā.


pli: Yaṁ, ānanda, satthārā karaṇīyaṁ sāvakānaṁ hitesinā anukampakena anukampaṁ upādāya, kataṁ vo taṁ mayā.


pli: Etāni, ānanda, rukkhamūlāni, etāni suññāgārāni. Jhāyathānanda, mā pamādattha; mā pacchā vippaṭisārino ahuvattha. Ayaṁ vo amhākaṁ anusāsanī”ti.


pli: Idamavoca bhagavā.


pli: Attamano āyasmā ānando bhagavato bhāsitaṁ abhinandīti.


pli: Dasamaṁ.


pli: Ambapālivaggo paṭhamo.


pli: Tassuddānaṁ


pli: Ambapāli sato bhikkhu,


pli: Sālā kusalarāsi ca;


pli: Sakuṇagghi makkaṭo sūdo,


pli: Gilāno bhikkhunupassayoti.


title_pli: Saṁyutta Nikāya 47.11 2. Nālandavagga

pli: Saṁyutta Nikāya 47.11


pli: 2. Nālandavagga


pli: Mahāpurisasutta


pli: Sāvatthinidānaṁ.


pli: Atha kho āyasmā sāriputto yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā sāriputto bhagavantaṁ etadavoca:


pli: “‘mahāpuriso, mahāpuriso’ti, bhante, vuccati.


pli: Kittāvatā nu kho, bhante, mahāpuriso hotī”ti?


pli: “Vimuttacittattā khvāhaṁ, sāriputta, ‘mahāpuriso’ti vadāmi.


pli: Avimuttacittattā ‘no mahāpuriso’ti vadāmi.


pli: Kathañca, sāriputta, vimuttacitto hoti?


pli: Idha, sāriputta, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ.


pli: Tassa kāye kāyānupassino viharato cittaṁ virajjati, vimuccati anupādāya āsavehi.


pli: Vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Tassa dhammesu dhammānupassino viharato cittaṁ virajjati, vimuccati anupādāya āsavehi.


pli: Evaṁ kho, sāriputta, vimuttacitto hoti.


pli: Vimuttacittattā khvāhaṁ, sāriputta, ‘mahāpuriso’ti vadāmi.


pli: Avimuttacittattā ‘no mahāpuriso’ti vadāmī”ti.


pli: Paṭhamaṁ.


title_pli: Saṁyutta Nikāya 47.12 2. Nālandavagga

pli: Saṁyutta Nikāya 47.12


pli: 2. Nālandavagga


pli: Nālandasutta


pli: Ekaṁ samayaṁ bhagavā nālandāyaṁ viharati pāvārikambavane.


pli: Atha kho āyasmā sāriputto yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā sāriputto bhagavantaṁ etadavoca:


pli: “evaṁpasanno ahaṁ, bhante, bhagavati.


pli: Na cāhu, na ca bhavissati, na cetarahi vijjati añño samaṇo vā brāhmaṇo vā bhagavatā bhiyyobhiññataro, yadidaṁ—sambodhiyan”ti.


pli: “Uḷārā kho tyāyaṁ, sāriputta, āsabhī vācā bhāsitā, ekaṁso gahito, sīhanādo nadito:


pli: ‘evaṁpasanno ahaṁ, bhante, bhagavati.


pli: Na cāhu, na ca bhavissati na cetarahi vijjati añño samaṇo vā brāhmaṇo vā bhagavatā bhiyyobhiññataro, yadidaṁ—sambodhiyan’ti.


pli: Kiṁ nu te, sāriputta, ye te ahesuṁ atītamaddhānaṁ arahanto sammāsambuddhā, sabbe te bhagavanto cetasā ceto paricca viditā:


pli: ‘evaṁsīlā te bhagavanto ahesuṁ’ iti vā, ‘evaṁdhammā te bhagavanto ahesuṁ’ iti vā, ‘evaṁpaññā te bhagavanto ahesuṁ’ iti vā, ‘evaṁvihārino te bhagavanto ahesuṁ’ iti vā, ‘evaṁvimuttā te bhagavanto ahesuṁ’ iti vā”ti?


pli: “No hetaṁ, bhante”.


pli: “Kiṁ pana te, sāriputta, ye te bhavissanti anāgatamaddhānaṁ arahanto sammāsambuddhā, sabbe te bhagavanto cetasā ceto paricca viditā:


pli: ‘evaṁsīlā te bhagavanto bhavissanti’ iti vā, ‘evaṁdhammā te bhagavanto bhavissanti’ iti vā, ‘evaṁpaññā te bhagavanto bhavissanti’ iti vā, ‘evaṁvihārino te bhagavanto bhavissanti’ iti vā, ‘evaṁvimuttā te bhagavanto bhavissanti’ iti vā”ti?


pli: “Kiṁ pana tyāhaṁ, sāriputta, etarahi, arahaṁ sammāsambuddho cetasā ceto paricca vidito:


pli: ‘evaṁsīlo bhagavā’ iti vā, ‘evaṁdhammo bhagavā’ iti vā, ‘evaṁpañño bhagavā’ iti vā, ‘evaṁvihārī bhagavā’ iti vā, ‘evaṁvimutto bhagavā’ iti vā”ti?


pli: “Ettha ca te, sāriputta, atītānāgatapaccuppannesu arahantesu sammāsambuddhesu cetopariyañāṇaṁ natthi.


pli: Atha kiñcarahi tyāyaṁ, sāriputta, uḷārā āsabhī vācā bhāsitā, ekaṁso gahito, sīhanādo nadito:


pli: Na cāhu, na ca bhavissati, na cetarahi vijjati añño samaṇo vā brāhmaṇo vā bhagavatā’ bhiyyobhiññataro, yadidaṁ—sambodhiyan”ti?


pli: “Na kho me, bhante, atītānāgatapaccuppannesu arahantesu sammāsambuddhesu cetopariyañāṇaṁ atthi,


pli: api ca me dhammanvayo vidito.


pli: Seyyathāpi, bhante, rañño paccantimaṁ nagaraṁ daḷhuddhāpaṁ daḷhapākāratoraṇaṁ ekadvāraṁ.


pli: Tatrassa dovāriko paṇḍito byatto medhāvī aññātānaṁ nivāretā ñātānaṁ pavesetā.


pli: So tassa nagarassa samantā anupariyāyapathaṁ anukkamamāno na passeyya pākārasandhiṁ vā pākāravivaraṁ vā, antamaso biḷāranikkhamanamattampi.


pli: Tassa evamassa:


pli: ‘ye kho keci oḷārikā pāṇā imaṁ nagaraṁ pavisanti vā nikkhamanti vā, sabbe te imināva dvārena pavisanti vā nikkhamanti vā’ti.


pli: Evameva kho me, bhante, dhammanvayo vidito:


pli: ‘yepi te, bhante, ahesuṁ atītamaddhānaṁ arahanto sammāsambuddhā, sabbe te bhagavanto pañca nīvaraṇe pahāya, cetaso upakkilese paññāya dubbalīkaraṇe, catūsu satipaṭṭhānesu suppatiṭṭhitacittā, satta bojjhaṅge yathābhūtaṁ bhāvetvā, anuttaraṁ sammāsambodhiṁ abhisambujjhiṁsu.


pli: Yepi te, bhante, bhavissanti anāgatamaddhānaṁ arahanto sammāsambuddhā, sabbe te bhagavanto pañca nīvaraṇe pahāya, cetaso upakkilese paññāya dubbalīkaraṇe, catūsu satipaṭṭhānesu suppatiṭṭhitacittā, satta bojjhaṅge yathābhūtaṁ bhāvetvā, anuttaraṁ sammāsambodhiṁ abhisambujjhissanti.


pli: Bhagavāpi, bhante, etarahi arahaṁ sammāsambuddho pañca nīvaraṇe pahāya, cetaso upakkilese paññāya dubbalīkaraṇe, catūsu satipaṭṭhānesu suppatiṭṭhitacitto, satta bojjhaṅge yathābhūtaṁ bhāvetvā, anuttaraṁ sammāsambodhiṁ abhisambuddho’”ti.


pli: “Sādhu sādhu, sāriputta.


pli: Tasmātiha tvaṁ, sāriputta, imaṁ dhammapariyāyaṁ abhikkhaṇaṁ bhāseyyāsi bhikkhūnaṁ bhikkhunīnaṁ upāsakānaṁ upāsikānaṁ.


pli: Yesampi hi, sāriputta, moghapurisānaṁ bhavissati tathāgate kaṅkhā vā vimati vā, tesampimaṁ dhammapariyāyaṁ sutvā yā tathāgate kaṅkhā vā vimati vā sā pahīyissatī”ti.


pli: Dutiyaṁ.


title_pli: Saṁyutta Nikāya 47.13 2. Nālandavagga

pli: Saṁyutta Nikāya 47.13


pli: 2. Nālandavagga


pli: Cundasutta


pli: Ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena āyasmā sāriputto magadhesu viharati nālakagāmake ābādhiko dukkhito bāḷhagilāno.


pli: Cundo ca samaṇuddeso āyasmato sāriputtassa upaṭṭhāko hoti.


pli: Atha kho āyasmā sāriputto teneva ābādhena parinibbāyi.


pli: Atha kho cundo samaṇuddeso āyasmato sāriputtassa pattacīvaramādāya yena sāvatthi jetavanaṁ anāthapiṇḍikassa ārāmo yenāyasmā ānando tenupasaṅkami; upasaṅkamitvā āyasmantaṁ ānandaṁ abhivādetvā ekamantaṁ nisīdi. Ekamantaṁ nisinno kho cundo samaṇuddeso āyasmantaṁ ānandaṁ etadavoca:


pli: “āyasmā, bhante, sāriputto parinibbuto.


pli: Idamassa pattacīvaran”ti.


pli: “Atthi kho idaṁ, āvuso cunda, kathāpābhataṁ bhagavantaṁ dassanāya.


pli: Āyāmāvuso cunda, yena bhagavā tenupasaṅkamissāma; upasaṅkamitvā bhagavato etamatthaṁ ārocessāmā”ti.


pli: “Evaṁ, bhante”ti kho cundo samaṇuddeso āyasmato ānandassa paccassosi.


pli: Atha kho āyasmā ca ānando cundo ca samaṇuddeso yena bhagavā tenupasaṅkamiṁsu; upasaṅkamitvā bhagavantaṁ abhivādetvā ekamantaṁ nisīdiṁsu. Ekamantaṁ nisinno kho āyasmā ānando bhagavantaṁ etadavoca:


pli: “ayaṁ, bhante, cundo samaṇuddeso evamāha:


pli: ‘āyasmā, bhante, sāriputto parinibbuto;


pli: idamassa pattacīvaran’ti.


pli: Api ca me, bhante, madhurakajāto viya kāyo, disāpi me na pakkhāyanti, dhammāpi maṁ nappaṭibhanti ‘āyasmā sāriputto parinibbuto’ti sutvā”.


pli: “Kiṁ nu kho te, ānanda, sāriputto sīlakkhandhaṁ vā ādāya parinibbuto, samādhikkhandhaṁ vā ādāya parinibbuto, paññākkhandhaṁ vā ādāya parinibbuto, vimuttikkhandhaṁ vā ādāya parinibbuto, vimuttiñāṇadassanakkhandhaṁ vā ādāya parinibbuto”ti?


pli: “Na ca kho me, bhante, āyasmā sāriputto sīlakkhandhaṁ vā ādāya parinibbuto, samādhikkhandhaṁ vā …pe…


pli: paññākkhandhaṁ vā …pe…


pli: vimuttikkhandhaṁ vā …pe…


pli: vimuttiñāṇadassanakkhandhaṁ vā ādāya parinibbuto.


pli: Api ca me, bhante, āyasmā sāriputto ovādako ahosi otiṇṇo viññāpako sandassako samādapako samuttejako sampahaṁsako, akilāsu dhammadesanāya, anuggāhako sabrahmacārīnaṁ.


pli: Taṁ mayaṁ āyasmato sāriputtassa dhammojaṁ dhammabhogaṁ dhammānuggahaṁ anussarāmā”ti.


pli: “Nanu taṁ, ānanda, mayā paṭikacceva akkhātaṁ:


pli: ‘sabbehi piyehi manāpehi nānābhāvo vinābhāvo aññathābhāvo.


pli: Taṁ kutettha, ānanda, labbhā. Yaṁ taṁ jātaṁ bhūtaṁ saṅkhataṁ palokadhammaṁ, taṁ vata mā palujjīti—


pli: netaṁ ṭhānaṁ vijjati.


pli: Seyyathāpi, ānanda, mahato rukkhassa tiṭṭhato sāravato yo mahantataro khandho so palujjeyya;


pli: evameva kho ānanda, mahato bhikkhusaṅghassa tiṭṭhato sāravato sāriputto parinibbuto.


pli: Taṁ kutettha, ānanda, labbhā. Yaṁ taṁ jātaṁ bhūtaṁ saṅkhataṁ palokadhammaṁ, taṁ vata mā palujjī’ti—


pli: Tasmātihānanda, attadīpā viharatha attasaraṇā anaññasaraṇā, dhammadīpā dhammasaraṇā anaññasaraṇā.


pli: Kathañcānanda, bhikkhu attadīpo viharati attasaraṇo anaññasaraṇo, dhammadīpo dhammasaraṇo anaññasaraṇo?


pli: Idhānanda, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Evaṁ kho, ānanda, bhikkhu attadīpo viharati attasaraṇo anaññasaraṇo, dhammadīpo dhammasaraṇo anaññasaraṇo.


pli: Ye hi keci, ānanda, etarahi vā mamaccaye vā attadīpā viharissanti attasaraṇā anaññasaraṇā, dhammadīpā dhammasaraṇā anaññasaraṇā; tamatagge mete, ānanda, bhikkhū bhavissanti ye keci sikkhākāmā”ti.


pli: Tatiyaṁ.


title_pli: Saṁyutta Nikāya 47.14 2. Nālandavagga

pli: Saṁyutta Nikāya 47.14


pli: 2. Nālandavagga


pli: Ukkacelasutta


pli: Ekaṁ samayaṁ bhagavā vajjīsu viharati ukkacelāyaṁ gaṅgāya nadiyā tīre mahatā bhikkhusaṅghena saddhiṁ aciraparinibbutesu sāriputtamoggallānesu.


pli: Tena kho pana samayena bhagavā bhikkhusaṅghaparivuto ajjhokāse nisinno hoti.


pli: Atha kho bhagavā tuṇhībhūtaṁ bhikkhusaṅghaṁ anuviloketvā bhikkhū āmantesi:


pli: “api myāyaṁ, bhikkhave, parisā suññā viya khāyati parinibbutesu sāriputtamoggallānesu.


pli: Asuññā me, bhikkhave, parisā hoti, anapekkhā tassaṁ disāyaṁ hoti, yassaṁ disāyaṁ sāriputtamoggallānā viharanti.


pli: Ye hi te, bhikkhave, ahesuṁ atītamaddhānaṁ arahanto sammāsambuddhā, tesampi bhagavantānaṁ etapparamaṁyeva sāvakayugaṁ ahosi—


pli: seyyathāpi mayhaṁ sāriputtamoggallānā.


pli: Yepi te, bhikkhave, bhavissanti anāgatamaddhānaṁ arahanto sammāsambuddhā, tesampi bhagavantānaṁ etapparamaṁyeva sāvakayugaṁ bhavissati—seyyathāpi mayhaṁ sāriputtamoggallānā.


pli: Acchariyaṁ, bhikkhave, sāvakānaṁ, abbhutaṁ, bhikkhave, sāvakānaṁ.


pli: Satthu ca nāma sāsanakarā bhavissanti ovādappaṭikarā, catunnañca parisānaṁ piyā bhavissanti manāpā garubhāvanīyā ca.


pli: Acchariyaṁ, bhikkhave, tathāgatassa, abbhutaṁ, bhikkhave, tathāgatassa.


pli: Evarūpepi nāma sāvakayuge parinibbute natthi tathāgatassa soko vā paridevo vā.


pli: Taṁ kutettha, bhikkhave, labbhā. Yaṁ taṁ jātaṁ bhūtaṁ saṅkhataṁ palokadhammaṁ, taṁ vata mā palujjīti—


pli: netaṁ ṭhānaṁ vijjati.


pli: Seyyathāpi, bhikkhave, mahato rukkhassa tiṭṭhato sāravato ye mahantatarā khandhā te palujjeyyuṁ;


pli: evameva kho, bhikkhave, mahato bhikkhusaṅghassa tiṭṭhato sāravato sāriputtamoggallānā parinibbutā.


pli: Tasmātiha, bhikkhave, attadīpā viharatha attasaraṇā anaññasaraṇā, dhammadīpā dhammasaraṇā anaññasaraṇā.


pli: Kathañca, bhikkhave, bhikkhu attadīpo viharati attasaraṇo anaññasaraṇo, dhammadīpo dhammasaraṇo anaññasaraṇo?


pli: Idha, bhikkhave, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Evaṁ kho, bhikkhave, bhikkhu attadīpo viharati attasaraṇo anaññasaraṇo, dhammadīpo dhammasaraṇo anaññasaraṇo.


pli: Ye hi keci, bhikkhave, etarahi vā mamaccaye vā attadīpā viharissanti attasaraṇā anaññasaraṇā, dhammadīpā dhammasaraṇā anaññasaraṇā; tamatagge mete, bhikkhave, bhikkhū bhavissanti ye keci sikkhākāmā”ti.


pli: Catutthaṁ.


title_pli: Saṁyutta Nikāya 47.15 2. Nālandavagga

pli: Saṁyutta Nikāya 47.15


pli: 2. Nālandavagga


pli: Bāhiyasutta


pli: Sāvatthinidānaṁ.


pli: Atha kho āyasmā bāhiyo yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā bāhiyo bhagavantaṁ etadavoca:


pli: “sādhu me, bhante, bhagavā saṅkhittena dhammaṁ desetu, yamahaṁ bhagavato dhammaṁ sutvā eko vūpakaṭṭho appamatto ātāpī pahitatto vihareyyan”ti.


pli: “Tasmātiha tvaṁ, bāhiya, ādimeva visodhehi kusalesu dhammesu.


pli: Ko cādi kusalānaṁ dhammānaṁ?


pli: Sīlañca suvisuddhaṁ, diṭṭhi ca ujukā.


pli: Yato ca kho te, bāhiya, sīlañca suvisuddhaṁ bhavissati, diṭṭhi ca ujukā, tato tvaṁ, bāhiya, sīlaṁ nissāya sīle patiṭṭhāya cattāro satipaṭṭhāne bhāveyyāsi.


pli: Katame cattāro?


pli: Idha tvaṁ, bāhiya, kāye kāyānupassī viharāhi ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharāhi ātāpī sampajāno satimā, vineyya loke abhijjhādomanassaṁ.


pli: Yato kho tvaṁ, bāhiya, sīlaṁ nissāya sīle patiṭṭhāya ime cattāro satipaṭṭhāne evaṁ bhāvessasi, tato tuyhaṁ, bāhiya, yā ratti vā divaso vā āgamissati, vuddhiyeva pāṭikaṅkhā kusalesu dhammesu, no parihānī”ti.


pli: Atha kho āyasmā bāhiyo bhagavato bhāsitaṁ abhinanditvā anumoditvā uṭṭhāyāsanā bhagavantaṁ abhivādetvā padakkhiṇaṁ katvā pakkāmi.


pli: Atha kho āyasmā bāhiyo eko vūpakaṭṭho appamatto ātāpī pahitatto viharanto nacirasseva—yassatthāya kulaputtā sammadeva agārasmā anagāriyaṁ pabbajanti, tadanuttaraṁ—brahmacariyapariyosānaṁ diṭṭheva dhamme sayaṁ abhiññā sacchikatvā upasampajja vihāsi.


pli: “Khīṇā jāti, vusitaṁ brahmacariyaṁ, kataṁ karaṇīyaṁ, nāparaṁ itthattāyā”ti abbhaññāsi.


pli: Aññataro ca panāyasmā bāhiyo arahataṁ ahosīti.


pli: Pañcamaṁ.


title_pli: Saṁyutta Nikāya 47.16 2. Nālandavagga

pli: Saṁyutta Nikāya 47.16


pli: 2. Nālandavagga


pli: Uttiyasutta


pli: Sāvatthinidānaṁ.


pli: Atha kho āyasmā uttiyo yena bhagavā tenupasaṅkami …pe… ekamantaṁ nisinno kho āyasmā uttiyo bhagavantaṁ etadavoca:


pli: “sādhu me, bhante, bhagavā saṅkhittena dhammaṁ desetu, yamahaṁ bhagavato dhammaṁ sutvā eko vūpakaṭṭho appamatto ātāpī pahitatto vihareyyan”ti.


pli: “Tasmātiha tvaṁ, uttiya, ādimeva visodhehi kusalesu dhammesu.


pli: Ko cādi kusalānaṁ dhammānaṁ?


pli: Sīlañca suvisuddhaṁ, diṭṭhi ca ujukā.


pli: Yato ca kho te, uttiya, sīlañca suvisuddhaṁ bhavissati, diṭṭhi ca ujukā, tato tvaṁ, uttiya, sīlaṁ nissāya sīle patiṭṭhāya cattāro satipaṭṭhāne bhāveyyāsi.


pli: Katame cattāro?


pli: Idha tvaṁ, uttiya, kāye kāyānupassī viharāhi ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharāhi ātāpī sampajāno satimā, vineyya loke abhijjhādomanassaṁ.


pli: Yato kho tvaṁ, uttiya, sīlaṁ nissāya sīle patiṭṭhāya ime cattāro satipaṭṭhāne evaṁ bhāvessasi, tato tvaṁ, uttiya, gamissasi maccudheyyassa pāran”ti.


pli: Atha kho āyasmā uttiyo bhagavato bhāsitaṁ abhinanditvā anumoditvā uṭṭhāyāsanā bhagavantaṁ abhivādetvā padakkhiṇaṁ katvā pakkāmi.


pli: Atha kho āyasmā uttiyo eko vūpakaṭṭho appamatto ātāpī pahitatto viharanto nacirasseva—yassatthāya kulaputtā sammadeva agārasmā anagāriyaṁ pabbajanti, tadanuttaraṁ—brahmacariyapariyosānaṁ diṭṭheva dhamme sayaṁ abhiññā sacchikatvā upasampajja vihāsi.


pli: “Khīṇā jāti, vusitaṁ brahmacariyaṁ, kataṁ karaṇīyaṁ, nāparaṁ itthattāyā”ti abbhaññāsi.


pli: Aññataro ca panāyasmā uttiyo arahataṁ ahosīti.


pli: Chaṭṭhaṁ.


title_pli: Saṁyutta Nikāya 47.17 2. Nālandavagga

pli: Saṁyutta Nikāya 47.17


pli: 2. Nālandavagga


pli: Ariyasutta


pli: “Cattārome, bhikkhave, satipaṭṭhānā bhāvitā bahulīkatā ariyā niyyānikā niyyanti takkarassa sammā dukkhakkhayāya.


pli: Idha, bhikkhave, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Ime kho, bhikkhave, cattāro satipaṭṭhānā bhāvitā bahulīkatā ariyā niyyānikā niyyanti takkarassa sammā dukkhakkhayāyā”ti.


pli: Sattamaṁ.


title_pli: Saṁyutta Nikāya 47.18 2. Nālandavagga

pli: Saṁyutta Nikāya 47.18


pli: Brahmasutta


pli: Ekaṁ samayaṁ bhagavā uruvelāyaṁ viharati najjā nerañjarāya tīre ajapālanigrodhe paṭhamābhisambuddho.


pli: Atha kho bhagavato rahogatassa paṭisallīnassa evaṁ cetaso parivitakko udapādi:


pli: “ekāyanvāyaṁ maggo sattānaṁ visuddhiyā sokaparidevānaṁ samatikkamāya dukkhadomanassānaṁ atthaṅgamāya ñāyassa adhigamāya nibbānassa sacchikiriyāya, yadidaṁ—cattāro satipaṭṭhānā.


pli: Katame cattāro?


pli: Kāye vā bhikkhu kāyānupassī vihareyya ātāpī sampajāno satimā, vineyya loke abhijjhādomanassaṁ;


pli: vedanāsu vā bhikkhu …pe…


pli: citte vā bhikkhu …pe…


pli: dhammesu vā bhikkhu dhammānupassī vihareyya ātāpī sampajāno satimā, vineyya loke abhijjhādomanassaṁ.


pli: Ekāyanvāyaṁ maggo sattānaṁ visuddhiyā sokaparidevānaṁ samatikkamāya dukkhadomanassānaṁ atthaṅgamāya ñāyassa adhigamāya nibbānassa sacchikiriyāya, yadidaṁ—cattāro satipaṭṭhānā”ti.


pli: Atha kho brahmā sahampati bhagavato cetasā cetoparivitakkamaññāya—seyyathāpi nāma balavā puriso samiñjitaṁ vā bāhaṁ pasāreyya, pasāritaṁ vā bāhaṁ samiñjeyya; evameva kho brahmaloke antarahito bhagavato purato pāturahosi.


pli: Atha kho brahmā sahampati ekaṁsaṁ uttarāsaṅgaṁ karitvā yena bhagavā tenañjaliṁ paṇāmetvā bhagavantaṁ etadavoca:


pli: “evametaṁ, bhagavā, evametaṁ, sugata.


pli: Ekāyanvāyaṁ, bhante, maggo sattānaṁ visuddhiyā sokaparidevānaṁ samatikkamāya dukkhadomanassānaṁ atthaṅgamāya ñāyassa adhigamāya nibbānassa sacchikiriyāya, yadidaṁ—cattāro satipaṭṭhānā.


pli: Kāye vā, bhante, bhikkhu kāyānupassī vihareyya ātāpī sampajāno satimā, vineyya loke abhijjhādomanassaṁ;


pli: vedanāsu vā, bhante, bhikkhu …pe…


pli: citte vā, bhante, bhikkhu …pe…


pli: dhammesu vā, bhante, bhikkhu dhammānupassī vihareyya ātāpī sampajāno satimā, vineyya loke abhijjhādomanassaṁ.


pli: Ekāyanvāyaṁ, bhante, maggo sattānaṁ visuddhiyā sokaparidevānaṁ samatikkamāya dukkhadomanassānaṁ atthaṅgamāya ñāyassa adhigamāya nibbānassa sacchikiriyāya, yadidaṁ—cattāro satipaṭṭhānā”ti.


pli: Idamavoca brahmā sahampati.


pli: Idaṁ vatvā athāparaṁ etadavoca:


pli: “Ekāyanaṁ jātikhayantadassī,


pli: Maggaṁ pajānāti hitānukampī;


pli: Etena maggena tariṁsu pubbe,


pli: Tarissanti ye ca taranti oghan”ti.


pli: Aṭṭhamaṁ.


title_pli: Saṁyutta Nikāya 47.19 2. Nālandavagga

pli: Saṁyutta Nikāya 47.19


pli: 2. Nālandavagga


pli: Sedakasutta


pli: Ekaṁ samayaṁ bhagavā sumbhesu viharati sedakaṁ nāma sumbhānaṁ nigamo.


pli: Tatra kho bhagavā bhikkhū āmantesi:


pli: “bhūtapubbaṁ, bhikkhave, caṇḍālavaṁsiko caṇḍālavaṁsaṁ ussāpetvā medakathālikaṁ antevāsiṁ āmantesi:


pli: ‘ehi tvaṁ, samma medakathālike, caṇḍālavaṁsaṁ abhiruhitvā mama uparikhandhe tiṭṭhāhī’ti.


pli: ‘Evaṁ, ācariyā’ti kho, bhikkhave, medakathālikā antevāsī caṇḍālavaṁsikassa paṭissutvā caṇḍālavaṁsaṁ abhiruhitvā ācariyassa uparikhandhe aṭṭhāsi.


pli: Atha kho, bhikkhave, caṇḍālavaṁsiko medakathālikaṁ antevāsiṁ etadavoca:


pli: ‘tvaṁ, samma medakathālike, mamaṁ rakkha, ahaṁ taṁ rakkhissāmi.


pli: Evaṁ mayaṁ aññamaññaṁ guttā aññamaññaṁ rakkhitā sippāni ceva dassessāma, lābhañca lacchāma, sotthinā ca caṇḍālavaṁsā orohissāmā’ti.


pli: Evaṁ vutte, bhikkhave, medakathālikā antevāsī caṇḍālavaṁsikaṁ etadavoca:


pli: ‘na kho panetaṁ, ācariya, evaṁ bhavissati.


pli: Tvaṁ, ācariya, attānaṁ rakkha, ahaṁ attānaṁ rakkhissāmi.


pli: Evaṁ mayaṁ attaguttā attarakkhitā sippāni ceva dassessāma, lābhañca lacchāma, sotthinā ca caṇḍālavaṁsā orohissāmā’”ti.


pli: “So tattha ñāyo”ti bhagavā etadavoca, “yathā medakathālikā antevāsī ācariyaṁ avoca.


pli: Attānaṁ, bhikkhave, rakkhissāmīti satipaṭṭhānaṁ sevitabbaṁ;


pli: paraṁ rakkhissāmīti satipaṭṭhānaṁ sevitabbaṁ.


pli: Attānaṁ, bhikkhave, rakkhanto paraṁ rakkhati, paraṁ rakkhanto attānaṁ rakkhati.


pli: Kathañca, bhikkhave, attānaṁ rakkhanto paraṁ rakkhati?


pli: Āsevanāya, bhāvanāya, bahulīkammena—


pli: evaṁ kho, bhikkhave, attānaṁ rakkhanto paraṁ rakkhati.


pli: Kathañca, bhikkhave, paraṁ rakkhanto attānaṁ rakkhati?


pli: Khantiyā, avihiṁsāya, mettacittatāya, anudayatāya—


pli: evaṁ kho, bhikkhave, paraṁ rakkhanto attānaṁ rakkhati.


pli: Attānaṁ, bhikkhave, rakkhanto paraṁ rakkhati, paraṁ rakkhanto attānaṁ rakkhatī”ti.


pli: Navamaṁ.


title_pli: Saṁyutta Nikāya 47.2 1. Ambapālivagga

pli: Saṁyutta Nikāya 47.2


pli: 1. Ambapālivagga


pli: Satisutta


pli: Ekaṁ samayaṁ bhagavā vesāliyaṁ viharati ambapālivane.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Sato, bhikkhave, bhikkhu vihareyya sampajāno.


pli: Ayaṁ vo amhākaṁ anusāsanī.


pli: Kathañca, bhikkhave, bhikkhu sato hoti?


pli: Idha, bhikkhave, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Evaṁ kho, bhikkhave, bhikkhu sato hoti.


pli: Kathañca, bhikkhave, bhikkhu sampajāno hoti?


pli: Idha, bhikkhave, bhikkhu abhikkante paṭikkante sampajānakārī hoti, ālokite vilokite sampajānakārī hoti, samiñjite pasārite sampajānakārī hoti, saṅghāṭipattacīvaradhāraṇe sampajānakārī hoti, asite pīte khāyite sāyite sampajānakārī hoti, uccārapassāvakamme sampajānakārī hoti, gate ṭhite nisinne sutte jāgarite bhāsite tuṇhībhāve sampajānakārī hoti.


pli: Evaṁ kho, bhikkhave, bhikkhu sampajānakārī hoti.


pli: Sato, bhikkhave, bhikkhu vihareyya sampajāno.


pli: Ayaṁ vo amhākaṁ anusāsanī”ti.


pli: Dutiyaṁ.


title_pli: Saṁyutta Nikāya 47.20 2. Nālandavagga

pli: Saṁyutta Nikāya 47.20


pli: 2. Nālandavagga


pli: Janapadakalyāṇīsutta


pli: Evaṁ me sutaṁ—


pli: ekaṁ samayaṁ bhagavā sumbhesu viharati sedakaṁ nāma sumbhānaṁ nigamo.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Seyyathāpi, bhikkhave, ‘janapadakalyāṇī, janapadakalyāṇī’ti kho, bhikkhave, mahājanakāyo sannipateyya.


pli: ‘Sā kho panassa janapadakalyāṇī paramapāsāvinī nacce, paramapāsāvinī gīte.


pli: Janapadakalyāṇī naccati gāyatī’ti kho, bhikkhave, bhiyyoso mattāya mahājanakāyo sannipateyya.


pli: Atha puriso āgaccheyya jīvitukāmo amaritukāmo sukhakāmo dukkhappaṭikūlo.


pli: Tamenaṁ evaṁ vadeyya:


pli: ‘ayaṁ te, ambho purisa, samatittiko telapatto antarena ca mahāsamajjaṁ antarena ca janapadakalyāṇiyā pariharitabbo.


pli: Puriso ca te ukkhittāsiko piṭṭhito piṭṭhito anubandhissati.


pli: Yattheva naṁ thokampi chaḍḍessati tattheva te siro pātessatī’ti.


pli: Taṁ kiṁ maññatha, bhikkhave,


pli: api nu so puriso amuṁ telapattaṁ amanasikaritvā bahiddhā pamādaṁ āhareyyā”ti?


pli: “No hetaṁ, bhante”.


pli: “Upamā kho myāyaṁ, bhikkhave, katā atthassa viññāpanāya.


pli: Ayaṁ cevettha attho—


pli: samatittiko telapattoti kho, bhikkhave, kāyagatāya etaṁ satiyā adhivacanaṁ.


pli: Tasmātiha, bhikkhave, evaṁ sikkhitabbaṁ:


pli: ‘kāyagatā sati no bhāvitā bhavissati bahulīkatā yānīkatā vatthukatā anuṭṭhitā paricitā susamāraddhā’ti.


pli: Evañhi kho, bhikkhave, sikkhitabban”ti.


pli: Dasamaṁ.


pli: Nālandavaggo dutiyo.


pli: Tassuddānaṁ


pli: Mahāpuriso nālandaṁ,


pli: Cundo celañca bāhiyo;


pli: Uttiyo ariyo brahmā,


pli: Sedakaṁ janapadena cāti.


title_pli: Saṁyutta Nikāya 47.21 3. Sīlaṭṭhitivagga

pli: Saṁyutta Nikāya 47.21


pli: 3. Sīlaṭṭhitivagga


pli: Sīlasutta


pli: Evaṁ me sutaṁ—


pli: ekaṁ samayaṁ āyasmā ca ānando āyasmā ca bhaddo pāṭaliputte viharanti kukkuṭārāme.


pli: Atha kho āyasmā bhaddo sāyanhasamayaṁ paṭisallānā vuṭṭhito yenāyasmā ānando tenupasaṅkami; upasaṅkamitvā āyasmatā ānandena saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho āyasmā bhaddo āyasmantaṁ ānandaṁ etadavoca:


pli: “yānimāni, āvuso ānanda, kusalāni sīlāni vuttāni bhagavatā, imāni kusalāni sīlāni kimatthiyāni vuttāni bhagavatā”ti?


pli: “Sādhu sādhu, āvuso bhadda.


pli: Bhaddako kho te, āvuso bhadda, ummaṅgo, bhaddakaṁ paṭibhānaṁ, kalyāṇī paripucchā.


pli: Evañhi tvaṁ, āvuso bhadda, pucchasi:


pli: ‘yānimāni, āvuso ānanda, kusalāni sīlāni vuttāni bhagavatā, imāni kusalāni sīlāni kimatthiyāni vuttāni bhagavatā’”ti?


pli: “Evamāvuso”ti.


pli: “Yānimāni, āvuso bhadda, kusalāni sīlāni vuttāni bhagavatā, imāni kusalāni sīlāni yāvadeva catunnaṁ satipaṭṭhānānaṁ bhāvanāya vuttāni bhagavatā.


pli: Katamesaṁ catunnaṁ?


pli: Idhāvuso, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Yānimāni, āvuso bhadda, kusalāni sīlāni vuttāni bhagavatā, imāni kusalāni sīlāni yāvadeva imesaṁ catunnaṁ satipaṭṭhānānaṁ bhāvanāya vuttāni bhagavatā”ti.


pli: Paṭhamaṁ.


title_pli: Saṁyutta Nikāya 47.22 3. Sīlaṭṭhitivagga

pli: Saṁyutta Nikāya 47.22


pli: 3. Sīlaṭṭhitivagga


pli: Ciraṭṭhitisutta


pli: Taṁyeva nidānaṁ.


pli: Ekamantaṁ nisinno kho āyasmā bhaddo āyasmantaṁ ānandaṁ etadavoca:


pli: “ko nu kho, āvuso ānanda, hetu, ko paccayo yena tathāgate parinibbute saddhammo na ciraṭṭhitiko hoti?


pli: Ko panāvuso ānanda, hetu, ko paccayo yena tathāgate parinibbute saddhammo ciraṭṭhitiko hotī”ti?


pli: “Sādhu sādhu, āvuso bhadda.


pli: Bhaddako kho te, āvuso bhadda, ummaṅgo, bhaddakaṁ paṭibhānaṁ, kalyāṇī paripucchā.


pli: Evañhi tvaṁ, āvuso bhadda, pucchasi:


pli: ‘ko nu kho, āvuso ānanda, hetu, ko paccayo yena tathāgate parinibbute saddhammo na ciraṭṭhitiko hoti?


pli: Ko panāvuso ānanda, hetu, ko paccayo yena tathāgate parinibbute saddhammo ciraṭṭhitiko hotī’”ti?


pli: “Evamāvuso”ti.


pli: “Catunnaṁ kho, āvuso, satipaṭṭhānānaṁ abhāvitattā abahulīkatattā tathāgate parinibbute saddhammo na ciraṭṭhitiko hoti.


pli: Catunnañca kho, āvuso, satipaṭṭhānānaṁ bhāvitattā bahulīkatattā tathāgate parinibbute saddhammo ciraṭṭhitiko hoti.


pli: Katamesaṁ catunnaṁ?


pli: Idhāvuso, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Imesaṁ kho, āvuso, catunnaṁ satipaṭṭhānānaṁ abhāvitattā abahulīkatattā tathāgate parinibbute saddhammo na ciraṭṭhitiko hoti.


pli: Imesañca kho, āvuso, catunnaṁ satipaṭṭhānānaṁ bhāvitattā bahulīkatattā tathāgate parinibbute saddhammo ciraṭṭhitiko hotī”ti.


pli: Dutiyaṁ.


title_pli: Saṁyutta Nikāya 47.23 3. Sīlaṭṭhitivagga

pli: Saṁyutta Nikāya 47.23


pli: 3. Sīlaṭṭhitivagga


pli: Parihānasutta


pli: Ekaṁ samayaṁ āyasmā ca ānando āyasmā ca bhaddo pāṭaliputte viharanti kukkuṭārāme.


pli: Atha kho āyasmā bhaddo sāyanhasamayaṁ paṭisallānā vuṭṭhito yenāyasmā ānando tenupasaṅkami; upasaṅkamitvā āyasmatā ānandena saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho āyasmā bhaddo āyasmantaṁ ānandaṁ etadavoca:


pli: “ko nu kho, āvuso ānanda, hetu, ko paccayo yena saddhammaparihānaṁ hoti?


pli: Ko nu kho, āvuso ānanda, hetu, ko paccayo yena saddhammaaparihānaṁ hotī”ti?


pli: “Sādhu sādhu, āvuso bhadda.


pli: Bhaddako kho te, āvuso bhadda, ummaṅgo, bhaddakaṁ paṭibhānaṁ, kalyāṇī paripucchā.


pli: Evañhi tvaṁ, āvuso bhadda, pucchasi:


pli: ‘ko nu kho, āvuso ānanda, hetu, ko paccayo yena saddhammaparihānaṁ hoti?


pli: Ko panāvuso ānanda, hetu, ko paccayo yena saddhammaaparihānaṁ hotī’”ti?


pli: “Evamāvuso”ti.


pli: “Catunnaṁ kho, āvuso, satipaṭṭhānānaṁ abhāvitattā abahulīkatattā saddhammaparihānaṁ hoti.


pli: Catunnañca kho, āvuso, satipaṭṭhānānaṁ bhāvitattā bahulīkatattā saddhammaaparihānaṁ hoti.


pli: Katamesaṁ catunnaṁ?


pli: Idhāvuso, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Imesaṁ kho, āvuso, catunnaṁ satipaṭṭhānānaṁ abhāvitattā abahulīkatattā saddhammaparihānaṁ hoti.


pli: Imesañca kho, āvuso, catunnaṁ satipaṭṭhānānaṁ bhāvitattā bahulīkatattā saddhammaaparihānaṁ hotī”ti.


pli: Tatiyaṁ.


title_pli: Saṁyutta Nikāya 47.24 3. Sīlaṭṭhitivagga

pli: Saṁyutta Nikāya 47.24


pli: 3. Sīlaṭṭhitivagga


pli: Suddhasutta


pli: Sāvatthinidānaṁ.


pli: “Cattārome, bhikkhave, satipaṭṭhānā.


pli: Katame cattāro?


pli: Idha, bhikkhave, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: Ime kho, bhikkhave, cattāro satipaṭṭhānā”ti.


pli: Catutthaṁ.


title_pli: Saṁyutta Nikāya 47.25 3. Sīlaṭṭhitivagga

pli: Saṁyutta Nikāya 47.25


pli: Aññatarabrāhmaṇasutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Atha kho aññataro brāhmaṇo yena bhagavā tenupasaṅkami; upasaṅkamitvā bhagavatā saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho so brāhmaṇo bhagavantaṁ etadavoca:


pli: “ko nu kho, bho gotama, hetu, ko paccayo yena tathāgate parinibbute saddhammo na ciraṭṭhitiko hoti?


pli: Ko pana, bho gotama, hetu, ko paccayo yena tathāgate parinibbute saddhammo ciraṭṭhitiko hotī”ti?


pli: “Catunnaṁ kho, brāhmaṇa, satipaṭṭhānānaṁ abhāvitattā abahulīkatattā tathāgate parinibbute saddhammo na ciraṭṭhitiko hoti.


pli: Catunnañca kho, brāhmaṇa, satipaṭṭhānānaṁ bhāvitattā bahulīkatattā tathāgate parinibbute saddhammo ciraṭṭhitiko hoti.


pli: Katamesaṁ catunnaṁ?


pli: Idha, brāhmaṇa, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Imesaṁ kho, brāhmaṇa, catunnaṁ satipaṭṭhānānaṁ abhāvitattā abahulīkatattā tathāgate parinibbute saddhammo na ciraṭṭhitiko hoti.


pli: Imesañca kho, brāhmaṇa, catunnaṁ satipaṭṭhānānaṁ bhāvitattā bahulīkatattā tathāgate parinibbute saddhammo ciraṭṭhitiko hotī”ti.


pli: Evaṁ vutte, so brāhmaṇo bhagavantaṁ etadavoca:


pli: “abhikkantaṁ, bho gotama …pe…


pli: upāsakaṁ maṁ bhavaṁ gotamo dhāretu ajjatagge pāṇupetaṁ saraṇaṁ gatan”ti.


pli: Pañcamaṁ.


title_pli: Saṁyutta Nikāya 47.26 3. Sīlaṭṭhitivagga

pli: Saṁyutta Nikāya 47.26


pli: 3. Sīlaṭṭhitivagga


pli: Padesasutta


pli: Ekaṁ samayaṁ āyasmā ca sāriputto āyasmā ca mahāmoggallāno āyasmā ca anuruddho sākete viharanti kaṇḍakīvane.


pli: Atha kho āyasmā ca sāriputto āyasmā ca mahāmoggallāno sāyanhasamayaṁ paṭisallānā vuṭṭhitā yenāyasmā anuruddho tenupasaṅkamiṁsu; upasaṅkamitvā āyasmatā anuruddhena saddhiṁ sammodiṁsu.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdiṁsu. Ekamantaṁ nisinno kho āyasmā sāriputto āyasmantaṁ anuruddhaṁ etadavoca:


pli: “‘sekho, sekho’ti, āvuso anuruddha, vuccati.


pli: Kittāvatā nu kho, āvuso, sekho hotī”ti?


pli: “Catunnaṁ kho, āvuso, satipaṭṭhānānaṁ padesaṁ bhāvitattā sekho hoti.


pli: Katamesaṁ catunnaṁ?


pli: Idhāvuso, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Imesaṁ kho, āvuso, catunnaṁ satipaṭṭhānānaṁ padesaṁ bhāvitattā sekho hotī”ti.


pli: Chaṭṭhaṁ.


title_pli: Saṁyutta Nikāya 47.27 3. Sīlaṭṭhitivagga

pli: Saṁyutta Nikāya 47.27


pli: Samattasutta


pli: Taṁyeva nidānaṁ.


pli: Ekamantaṁ nisinno kho āyasmā sāriputto āyasmantaṁ anuruddhaṁ etadavoca:


pli: “‘asekho, asekho’ti, āvuso anuruddha, vuccati.


pli: Kittāvatā nu kho, āvuso, asekho hotī”ti?


pli: “Catunnaṁ kho, āvuso, satipaṭṭhānānaṁ samattaṁ bhāvitattā asekho hoti.


pli: Imesaṁ kho, āvuso, catunnaṁ satipaṭṭhānānaṁ samattaṁ bhāvitattā asekho hotī”ti.


pli: Sattamaṁ.


title_pli: Saṁyutta Nikāya 47.28 3. Sīlaṭṭhitivagga

pli: Saṁyutta Nikāya 47.28


pli: 3. Sīlaṭṭhitivagga


pli: Lokasutta


pli: “katamesaṁ, āvuso anuruddha, dhammānaṁ bhāvitattā bahulīkatattā mahābhiññataṁ patto”ti?


pli: “Catunnaṁ, āvuso, satipaṭṭhānānaṁ bhāvitattā bahulīkatattā mahābhiññataṁ patto.


pli: Katamesaṁ catunnaṁ?


pli: Idhāhaṁ, āvuso, kāye kāyānupassī viharāmi ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharāmi ātāpī sampajāno satimā, vineyya loke abhijjhādomanassaṁ.


pli: Imesaṁ khvāhaṁ, āvuso, catunnaṁ satipaṭṭhānānaṁ bhāvitattā bahulīkatattā mahābhiññataṁ patto.


pli: Imesañca panāhaṁ, āvuso, catunnaṁ satipaṭṭhānānaṁ bhāvitattā bahulīkatattā sahassaṁ lokaṁ abhijānāmī”ti.


pli: Aṭṭhamaṁ.


title_pli: Saṁyutta Nikāya 47.29 3. Sīlaṭṭhitivagga

pli: Saṁyutta Nikāya 47.29


pli: Sirivaḍḍhasutta


pli: Ekaṁ samayaṁ āyasmā ānando rājagahe viharati veḷuvane kalandakanivāpe.


pli: Tena kho pana samayena sirivaḍḍho gahapati ābādhiko hoti dukkhito bāḷhagilāno.


pli: Atha kho sirivaḍḍho gahapati aññataraṁ purisaṁ āmantesi:


pli: “ehi tvaṁ, ambho purisa, yenāyasmā ānando tenupasaṅkama; upasaṅkamitvā mama vacanena āyasmato ānandassa pāde sirasā vanda:


pli: ‘sirivaḍḍho, bhante, gahapati ābādhiko dukkhito bāḷhagilāno.


pli: So āyasmato ānandassa pāde sirasā vandatī’ti.


pli: Evañca vadehi:


pli: ‘sādhu kira, bhante, āyasmā ānando yena sirivaḍḍhassa gahapatissa nivesanaṁ tenupasaṅkamatu anukampaṁ upādāyā’”ti.


pli: “Evaṁ, bhante”ti kho so puriso sirivaḍḍhassa gahapatissa paṭissutvā yenāyasmā ānando tenupasaṅkami; upasaṅkamitvā āyasmantaṁ ānandaṁ abhivādetvā ekamantaṁ nisīdi. Ekamantaṁ nisinno kho so puriso āyasmantaṁ ānandaṁ etadavoca:


pli: “sirivaḍḍho, bhante, gahapati ābādhiko dukkhito bāḷhagilāno, so āyasmato ānandassa pāde sirasā vandati.


pli: Evañca vadeti:


pli: Adhivāsesi kho āyasmā ānando tuṇhībhāvena.


pli: Atha kho āyasmā ānando pubbaṇhasamayaṁ nivāsetvā pattacīvaramādāya yena sirivaḍḍhassa gahapatissa nivesanaṁ tenupasaṅkami; upasaṅkamitvā paññatte āsane nisīdi. Nisajja kho āyasmā ānando sirivaḍḍhaṁ gahapatiṁ etadavoca:


pli: “kacci te, gahapati, khamanīyaṁ kacci yāpanīyaṁ, kacci dukkhā vedanā paṭikkamanti, no abhikkamanti; paṭikkamosānaṁ paññāyati, no abhikkamo”ti?


pli: “Na me, bhante, khamanīyaṁ na yāpanīyaṁ. Bāḷhā me dukkhā vedanā abhikkamanti, no paṭikkamanti; abhikkamosānaṁ paññāyati, no paṭikkamo”ti.


pli: “Tasmātiha te, gahapati, evaṁ sikkhitabbaṁ:


pli: ‘kāye kāyānupassī viharissāmi ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharissāmi ātāpī sampajāno satimā, vineyya loke abhijjhādomanassan’ti.


pli: Evañhi te, gahapati, sikkhitabban”ti.


pli: “Yeme, bhante, bhagavatā cattāro satipaṭṭhānā desitā saṁvijjanti, te dhammā mayi, ahañca tesu dhammesu sandissāmi.


pli: Ahañhi, bhante, kāye kāyānupassī viharāmi ātāpī sampajāno satimā, vineyya loke abhijjhādomanassaṁ;


pli: dhammesu dhammānupassī viharāmi ātāpī sampajāno satimā, vineyya loke abhijjhādomanassaṁ.


pli: Yāni cimāni, bhante, bhagavatā pañcorambhāgiyāni saṁyojanāni desitāni, nāhaṁ, bhante, tesaṁ kiñci attani appahīnaṁ samanupassāmī”ti.


pli: “Lābhā te, gahapati, suladdhaṁ te, gahapati.


pli: Anāgāmiphalaṁ tayā, gahapati, byākatan”ti.


pli: Navamaṁ.


title_pli: Saṁyutta Nikāya 47.3 1. Ambapālivagga

pli: Saṁyutta Nikāya 47.3


pli: 1. Ambapālivagga


pli: Bhikkhusutta


pli: Ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Atha kho aññataro bhikkhu yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho so bhikkhu bhagavantaṁ etadavoca:


pli: “sādhu me, bhante, bhagavā saṅkhittena dhammaṁ desetu, yamahaṁ bhagavato dhammaṁ sutvā eko vūpakaṭṭho appamatto ātāpī pahitatto vihareyyan”ti.


pli: “Evameva panidhekacce moghapurisā mañceva ajjhesanti, dhamme ca bhāsite mameva anubandhitabbaṁ maññantī”ti.


pli: “Desetu me, bhante, bhagavā saṅkhittena dhammaṁ, desetu sugato saṅkhittena dhammaṁ. Appeva nāmāhaṁ bhagavato bhāsitassa atthaṁ jāneyyaṁ, appeva nāmāhaṁ bhagavato bhāsitassa dāyādo assan”ti.


pli: “Tasmātiha tvaṁ, bhikkhu, ādimeva visodhehi kusalesu dhammesu.


pli: Ko cādi kusalānaṁ dhammānaṁ?


pli: Sīlañca suvisuddhaṁ, diṭṭhi ca ujukā.


pli: Yato kho te, bhikkhu, sīlañca suvisuddhaṁ bhavissati diṭṭhi ca ujukā, tato tvaṁ, bhikkhu, sīlaṁ nissāya sīle patiṭṭhāya cattāro satipaṭṭhāne tividhena bhāveyyāsi.


pli: Katame cattāro?


pli: Idha tvaṁ, bhikkhu, ajjhattaṁ vā kāye kāyānupassī viharāhi ātāpī sampajāno satimā, vineyya loke abhijjhādomanassaṁ;


pli: bahiddhā vā kāye kāyānupassī viharāhi ātāpī sampajāno satimā, vineyya loke abhijjhādomanassaṁ;


pli: ajjhattabahiddhā vā kāye kāyānupassī viharāhi ātāpī sampajāno satimā, vineyya loke abhijjhādomanassaṁ.


pli: Ajjhattaṁ vā vedanāsu …pe…


pli: bahiddhā vā vedanāsu …


pli: ajjhattabahiddhā vā vedanāsu vedanānupassī viharāhi ātāpī sampajāno satimā, vineyya loke abhijjhādomanassaṁ.


pli: Ajjhattaṁ vā citte …


pli: bahiddhā vā citte …


pli: ajjhattabahiddhā vā citte cittānupassī viharāhi ātāpī sampajāno satimā, vineyya loke abhijjhādomanassaṁ.


pli: Ajjhattaṁ vā dhammesu …


pli: bahiddhā vā dhammesu …


pli: ajjhattabahiddhā vā dhammesu dhammānupassī viharāhi ātāpī sampajāno satimā, vineyya loke abhijjhādomanassaṁ.


pli: Yato kho tvaṁ, bhikkhu, sīlaṁ nissāya sīle patiṭṭhāya ime cattāro satipaṭṭhāne evaṁ tividhena bhāvessasi, tato tuyhaṁ, bhikkhu, yā ratti vā divaso vā āgamissati vuddhiyeva pāṭikaṅkhā kusalesu dhammesu, no parihānī”ti.


pli: Atha kho so bhikkhu bhagavato bhāsitaṁ abhinanditvā anumoditvā uṭṭhāyāsanā bhagavantaṁ abhivādetvā padakkhiṇaṁ katvā pakkāmi.


pli: Atha kho so bhikkhu eko vūpakaṭṭho appamatto ātāpī pahitatto viharanto nacirasseva—yassatthāya kulaputtā sammadeva agārasmā anagāriyaṁ pabbajanti, tadanuttaraṁ—brahmacariyapariyosānaṁ diṭṭheva dhamme sayaṁ abhiññā sacchikatvā upasampajja viharati.


pli: “Khīṇā jāti, vusitaṁ brahmacariyaṁ, kataṁ karaṇīyaṁ, nāparaṁ itthattāyā”ti abbhaññāsi.


pli: Aññataro ca pana so bhikkhu arahataṁ ahosīti.


pli: Tatiyaṁ.


title_pli: Saṁyutta Nikāya 47.30 3. Sīlaṭṭhitivagga

pli: Saṁyutta Nikāya 47.30


pli: 3. Sīlaṭṭhitivagga


pli: Mānadinnasutta


pli: Taṁyeva nidānaṁ.


pli: Tena kho pana samayena mānadinno gahapati ābādhiko hoti dukkhito bāḷhagilāno.


pli: Atha kho mānadinno gahapati aññataraṁ purisaṁ āmantesi:


pli: “ehi tvaṁ, ambho purisa …pe…


pli: na me, bhante, khamanīyaṁ na yāpanīyaṁ. Bāḷhā me dukkhā vedanā abhikkamanti, no paṭikkamanti; abhikkamosānaṁ paññāyati, no paṭikkamoti.


pli: Evarūpāya cāhaṁ, bhante, dukkhāya vedanāya phuṭṭho samāno kāye kāyānupassī viharāmi ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharāmi ātāpī sampajāno satimā, vineyya loke abhijjhādomanassaṁ.


pli: Yāni cimāni, bhante, bhagavatā pañcorambhāgiyāni saṁyojanāni desitāni, nāhaṁ, bhante, tesaṁ kiñci attani appahīnaṁ samanupassāmī”ti.


pli: “Lābhā te, gahapati, suladdhaṁ te, gahapati.


pli: Anāgāmiphalaṁ tayā, gahapati, byākatan”ti.


pli: Dasamaṁ.


pli: Sīlaṭṭhitivaggo tatiyo.


pli: Tassuddānaṁ


pli: Sīlaṁ ṭhiti parihānaṁ,


pli: suddhaṁ brāhmaṇapadesaṁ;


pli: Samattaṁ loko sirivaḍḍho,


pli: mānadinnena te dasāti.


title_pli: Saṁyutta Nikāya 47.31 4. Ananussutavagga

pli: Saṁyutta Nikāya 47.31


pli: 4. Ananussutavagga


pli: Ananussutasutta


pli: Sāvatthinidānaṁ.


pli: “‘Ayaṁ kāye kāyānupassanā’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Sā kho panāyaṁ kāye kāyānupassanā bhāvetabbā’ti me, bhikkhave …pe…


pli: bhāvitā’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Ayaṁ vedanāsu vedanānupassanā’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Sā kho panāyaṁ vedanāsu vedanānupassanā bhāvetabbā’ti me, bhikkhave …pe…


pli: ‘Ayaṁ citte cittānupassanā’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Sā kho panāyaṁ citte cittānupassanā bhāvetabbā’ti me, bhikkhave …pe…


pli: ‘Ayaṁ dhammesu dhammānupassanā’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Sā kho panāyaṁ dhammesu dhammānupassanā bhāvetabbā’ti me, bhikkhave …pe…


pli: bhāvitā’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādī”ti.


pli: Paṭhamaṁ.


title_pli: Saṁyutta Nikāya 47.32 4. Ananussutavagga

pli: Saṁyutta Nikāya 47.32


pli: Virāgasutta


pli: “Cattārome, bhikkhave, satipaṭṭhānā bhāvitā bahulīkatā ekantanibbidāya virāgāya nirodhāya upasamāya abhiññāya sambodhāya nibbānāya saṁvattanti.


pli: Katame cattāro?


pli: Idha, bhikkhave, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Ime kho, bhikkhave, cattāro satipaṭṭhānā bhāvitā bahulīkatā ekantanibbidāya virāgāya nirodhāya upasamāya abhiññāya sambodhāya nibbānāya saṁvattantī”ti.


pli: Dutiyaṁ.


title_pli: Saṁyutta Nikāya 47.33 4. Ananussutavagga

pli: Saṁyutta Nikāya 47.33


pli: 4. Ananussutavagga


pli: Viraddhasutta


pli: “Yesaṁ kesañci, bhikkhave, cattāro satipaṭṭhānā viraddhā, viraddho tesaṁ ariyo maggo sammā dukkhakkhayagāmī.


pli: Yesaṁ kesañci, bhikkhave, cattāro satipaṭṭhānā āraddhā, āraddho tesaṁ ariyo maggo sammā dukkhakkhayagāmī.


pli: Yesaṁ kesañci, bhikkhave, ime cattāro satipaṭṭhānā viraddhā, viraddho tesaṁ ariyo maggo sammā dukkhakkhayagāmī.


pli: Yesaṁ kesañci, bhikkhave, ime cattāro satipaṭṭhānā āraddhā, āraddho tesaṁ ariyo maggo sammā dukkhakkhayagāmī”ti.


pli: Tatiyaṁ.


title_pli: Saṁyutta Nikāya 47.34 4. Ananussutavagga

pli: Saṁyutta Nikāya 47.34


pli: Bhāvitasutta


pli: “Cattārome, bhikkhave, satipaṭṭhānā bhāvitā bahulīkatā apārā pāraṁ gamanāya saṁvattanti.


pli: Katame cattāro?


pli: Idha, bhikkhave, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Ime kho, bhikkhave, cattāro satipaṭṭhānā bhāvitā bahulīkatā apārā pāraṁ gamanāya saṁvattantī”ti.


pli: Catutthaṁ.


title_pli: Saṁyutta Nikāya 47.35 4. Ananussutavagga

pli: Saṁyutta Nikāya 47.35


pli: 4. Ananussutavagga


pli: Satisutta


pli: Sāvatthinidānaṁ.


pli: “Sato, bhikkhave, bhikkhu vihareyya sampajāno.


pli: Ayaṁ vo amhākaṁ anusāsanī.


pli: Kathañca, bhikkhave, bhikkhu sato hoti?


pli: Evaṁ kho, bhikkhave, bhikkhu sato hoti.


pli: Kathañca, bhikkhave, bhikkhu sampajāno hoti?


pli: Idha, bhikkhave, bhikkhuno viditā vedanā uppajjanti, viditā upaṭṭhahanti, viditā abbhatthaṁ gacchanti.


pli: Viditā vitakkā uppajjanti, viditā upaṭṭhahanti, viditā abbhatthaṁ gacchanti.


pli: Viditā saññā uppajjanti, viditā upaṭṭhahanti, viditā abbhatthaṁ gacchanti.


pli: Evaṁ kho, bhikkhave, bhikkhu sampajāno hoti.


pli: Sato, bhikkhave, bhikkhu vihareyya sampajāno.


pli: Ayaṁ vo amhākaṁ anusāsanī”ti.


pli: Pañcamaṁ.


title_pli: Saṁyutta Nikāya 47.36 4. Ananussutavagga

pli: Saṁyutta Nikāya 47.36


pli: Aññāsutta


pli: “Cattārome, bhikkhave, satipaṭṭhānā.


pli: Katame cattāro?


pli: Idha, bhikkhave, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Ime kho, bhikkhave, cattāro satipaṭṭhānā.


pli: Imesaṁ kho, bhikkhave, catunnaṁ satipaṭṭhānānaṁ bhāvitattā bahulīkatattā dvinnaṁ phalānaṁ aññataraṁ phalaṁ pāṭikaṅkhaṁ—


pli: diṭṭheva dhamme aññā, sati vā upādisese anāgāmitā”ti.


pli: Chaṭṭhaṁ.


title_pli: Saṁyutta Nikāya 47.37 4. Ananussutavagga

pli: Saṁyutta Nikāya 47.37


pli: 4. Ananussutavagga


pli: Chandasutta


pli: Idha, bhikkhave, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ.


pli: Tassa kāye kāyānupassino viharato yo kāyasmiṁ chando so pahīyati.


pli: Chandassa pahānā amataṁ sacchikataṁ hoti.


pli: Vedanāsu vedanānupassī viharati ātāpī sampajāno satimā, vineyya loke abhijjhādomanassaṁ.


pli: Tassa vedanāsu vedanānupassino viharato yo vedanāsu chando so pahīyati.


pli: Citte cittānupassī viharati ātāpī sampajāno satimā, vineyya loke abhijjhādomanassaṁ.


pli: Tassa citte cittānupassino viharato yo cittamhi chando so pahīyati.


pli: Dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Tassa dhammesu dhammānupassino viharato yo dhammesu chando so pahīyati.


pli: Chandassa pahānā amataṁ sacchikataṁ hotī”ti.


pli: Sattamaṁ.


title_pli: Saṁyutta Nikāya 47.38 4. Ananussutavagga

pli: Saṁyutta Nikāya 47.38


pli: Pariññātasutta


pli: “Cattārome, bhikkhave, satipaṭṭhānā.


pli: Katame cattāro?


pli: Tassa kāye kāyānupassino viharato kāyo pariññāto hoti.


pli: Kāyassa pariññātattā amataṁ sacchikataṁ hoti.


pli: Tassa vedanāsu vedanānupassino viharato vedanā pariññātā honti.


pli: Vedanānaṁ pariññātattā amataṁ sacchikataṁ hoti.


pli: Tassa citte cittānupassino viharato cittaṁ pariññātaṁ hoti.


pli: Cittassa pariññātattā amataṁ sacchikataṁ hoti.


pli: Tassa dhammesu dhammānupassino viharato dhammā pariññātā honti.


pli: Dhammānaṁ pariññātattā amataṁ sacchikataṁ hotī”ti.


pli: Aṭṭhamaṁ.


title_pli: Saṁyutta Nikāya 47.39 4. Ananussutavagga

pli: Saṁyutta Nikāya 47.39


pli: 4. Ananussutavagga


pli: Bhāvanāsutta


pli: “Catunnaṁ, bhikkhave, satipaṭṭhānānaṁ bhāvanaṁ desessāmi.


pli: Taṁ suṇātha.


pli: Katamā, bhikkhave, catunnaṁ satipaṭṭhānānaṁ bhāvanā?


pli: Idha, bhikkhave, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Ayaṁ kho, bhikkhave, catunnaṁ satipaṭṭhānānaṁ bhāvanā”ti.


pli: Navamaṁ.


title_pli: Saṁyutta Nikāya 47.4 1. Ambapālivagga

pli: Saṁyutta Nikāya 47.4


pli: 1. Ambapālivagga


pli: Sālasutta


pli: Ekaṁ samayaṁ bhagavā kosalesu viharati sālāya brāhmaṇagāme.


pli: Tatra kho bhagavā bhikkhū āmantesi …pe… etadavoca:


pli: “Ye te, bhikkhave, bhikkhū navā acirapabbajitā adhunāgatā imaṁ dhammavinayaṁ, te vo, bhikkhave, bhikkhū catunnaṁ satipaṭṭhānānaṁ bhāvanāya samādapetabbā nivesetabbā patiṭṭhāpetabbā.


pli: Katamesaṁ catunnaṁ?


pli: Etha tumhe, āvuso, kāye kāyānupassino viharatha ātāpino sampajānā ekodibhūtā vippasannacittā samāhitā ekaggacittā, kāyassa yathābhūtaṁ ñāṇāya;


pli: vedanāsu vedanānupassino viharatha ātāpino sampajānā ekodibhūtā vippasannacittā samāhitā ekaggacittā, vedanānaṁ yathābhūtaṁ ñāṇāya;


pli: citte cittānupassino viharatha ātāpino sampajānā ekodibhūtā vippasannacittā samāhitā ekaggacittā, cittassa yathābhūtaṁ ñāṇāya;


pli: dhammesu dhammānupassino viharatha ātāpino sampajānā ekodibhūtā vippasannacittā samāhitā ekaggacittā, dhammānaṁ yathābhūtaṁ ñāṇāya.


pli: Yepi te, bhikkhave, bhikkhū sekhā appattamānasā anuttaraṁ yogakkhemaṁ patthayamānā viharanti, tepi kāye kāyānupassino viharanti ātāpino sampajānā ekodibhūtā vippasannacittā samāhitā ekaggacittā, kāyassa pariññāya;


pli: vedanāsu vedanānupassino viharanti ātāpino sampajānā ekodibhūtā vippasannacittā samāhitā ekaggacittā, vedanānaṁ pariññāya;


pli: citte cittānupassino viharanti ātāpino sampajānā ekodibhūtā vippasannacittā samāhitā ekaggacittā, cittassa pariññāya;


pli: dhammesu dhammānupassino viharanti ātāpino sampajānā ekodibhūtā vippasannacittā samāhitā ekaggacittā, dhammānaṁ pariññāya.


pli: Yepi te, bhikkhave, bhikkhū arahanto khīṇāsavā vusitavanto katakaraṇīyā ohitabhārā anuppattasadatthā parikkhīṇabhavasaṁyojanā sammadaññāvimuttā, tepi kāye kāyānupassino viharanti ātāpino sampajānā ekodibhūtā vippasannacittā samāhitā ekaggacittā, kāyena visaṁyuttā;


pli: vedanāsu vedanānupassino viharanti ātāpino sampajānā ekodibhūtā vippasannacittā samāhitā ekaggacittā, vedanāhi visaṁyuttā;


pli: citte cittānupassino viharanti ātāpino sampajānā ekodibhūtā vippasannacittā samāhitā ekaggacittā, cittena visaṁyuttā;


pli: dhammesu dhammānupassino viharanti ātāpino sampajānā ekodibhūtā vippasannacittā samāhitā ekaggacittā, dhammehi visaṁyuttā.


pli: Yepi te, bhikkhave, bhikkhū navā acirapabbajitā adhunāgatā imaṁ dhammavinayaṁ, te vo, bhikkhave, bhikkhū imesaṁ catunnaṁ satipaṭṭhānānaṁ bhāvanāya samādapetabbā nivesetabbā patiṭṭhāpetabbā”ti.


pli: Catutthaṁ.


title_pli: Saṁyutta Nikāya 47.40 4. Ananussutavagga

pli: Saṁyutta Nikāya 47.40


pli: 4. Ananussutavagga


pli: Vibhaṅgasutta


pli: “Satipaṭṭhānañca vo, bhikkhave, desessāmi satipaṭṭhānabhāvanañca satipaṭṭhānabhāvanāgāminiñca paṭipadaṁ.


pli: Taṁ suṇātha.


pli: Katamañca, bhikkhave, satipaṭṭhānaṁ?


pli: Idha, bhikkhave, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu vedanānupassī viharati …pe…


pli: citte cittānupassī viharati …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Idaṁ vuccati, bhikkhave, satipaṭṭhānaṁ.


pli: Katamā ca, bhikkhave, satipaṭṭhānabhāvanā?


pli: Idha, bhikkhave, bhikkhu samudayadhammānupassī kāyasmiṁ viharati, vayadhammānupassī kāyasmiṁ viharati, samudayavayadhammānupassī kāyasmiṁ viharati, ātāpī sampajāno satimā, vineyya loke abhijjhādomanassaṁ.


pli: Samudayadhammānupassī vedanāsu viharati …pe…


pli: samudayadhammānupassī citte viharati …pe…


pli: samudayadhammānupassī dhammesu viharati, vayadhammānupassī dhammesu viharati, samudayavayadhammānupassī dhammesu viharati, ātāpī sampajāno satimā, vineyya loke abhijjhādomanassaṁ.


pli: Ayaṁ vuccati, bhikkhave, satipaṭṭhānabhāvanā.


pli: Katamā ca, bhikkhave, satipaṭṭhānabhāvanāgāminī paṭipadā?


pli: Ayameva ariyo aṭṭhaṅgiko maggo, seyyathidaṁ—


pli: sammādiṭṭhi, sammāsaṅkappo, sammāvācā, sammākammanto, sammāājīvo, sammāvāyāmo, sammāsati, sammāsamādhi.


pli: Ayaṁ vuccati, bhikkhave, satipaṭṭhānabhāvanāgāminī paṭipadā”ti.


pli: Dasamaṁ.


pli: Ananussutavaggo catuttho.


pli: Tassuddānaṁ


pli: Ananussutaṁ virāgo,


pli: viraddho bhāvanā sati;


pli: Aññā chandaṁ pariññāya,


pli: bhāvanā vibhaṅgena cāti.


title_pli: Saṁyutta Nikāya 47.41 5. Amatavagga

pli: Saṁyutta Nikāya 47.41


pli: 5. Amatavagga


pli: Amatasutta


pli: Sāvatthinidānaṁ.


pli: “Catūsu, bhikkhave, satipaṭṭhānesu suppatiṭṭhitacittā viharatha.


pli: Mā vo amataṁ panassa.


pli: Katamesu catūsu?


pli: Idha, bhikkhave, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Imesu, bhikkhave, catūsu satipaṭṭhānesu suppatiṭṭhitacittā viharatha.


pli: Mā vo amataṁ panassā”ti.


pli: Paṭhamaṁ.


title_pli: Saṁyutta Nikāya 47.42 5. Amatavagga

pli: Saṁyutta Nikāya 47.42


pli: Samudayasutta


pli: “Catunnaṁ, bhikkhave, satipaṭṭhānānaṁ samudayañca atthaṅgamañca desessāmi.


pli: Taṁ suṇātha.


pli: Ko ca, bhikkhave, kāyassa samudayo?


pli: Āhārasamudayā kāyassa samudayo;


pli: āhāranirodhā kāyassa atthaṅgamo.


pli: Phassasamudayā vedanānaṁ samudayo;


pli: phassanirodhā vedanānaṁ atthaṅgamo.


pli: Nāmarūpasamudayā cittassa samudayo;


pli: nāmarūpanirodhā cittassa atthaṅgamo.


pli: Manasikārasamudayā dhammānaṁ samudayo;


pli: Dutiyaṁ.


title_pli: Saṁyutta Nikāya 47.43 5. Amatavagga

pli: Saṁyutta Nikāya 47.43


pli: 5. Amatavagga


pli: Maggasutta


pli: Sāvatthinidānaṁ.


pli: Tatra kho bhagavā bhikkhū āmantesi:


pli: “ekamidāhaṁ, bhikkhave, samayaṁ uruvelāyaṁ viharāmi najjā nerañjarāya tīre ajapālanigrodhe paṭhamābhisambuddho.


pli: Tassa mayhaṁ, bhikkhave, rahogatassa paṭisallīnassa evaṁ cetaso parivitakko udapādi:


pli: ‘ekāyanvāyaṁ maggo sattānaṁ visuddhiyā sokaparidevānaṁ samatikkamāya dukkhadomanassānaṁ atthaṅgamāya ñāyassa adhigamāya nibbānassa sacchikiriyāya, yadidaṁ—cattāro satipaṭṭhānā.


pli: Katame cattāro?


pli: Kāye vā bhikkhu kāyānupassī vihareyya ātāpī sampajāno satimā, vineyya loke abhijjhādomanassaṁ;


pli: vedanāsu vā bhikkhu vedanānupassī vihareyya …pe…


pli: citte vā bhikkhu cittānupassī vihareyya …pe…


pli: dhammesu vā bhikkhu dhammānupassī vihareyya ātāpī sampajāno satimā, vineyya loke abhijjhādomanassaṁ.


pli: Ekāyanvāyaṁ maggo sattānaṁ visuddhiyā sokaparidevānaṁ samatikkamāya dukkhadomanassānaṁ atthaṅgamāya ñāyassa adhigamāya nibbānassa sacchikiriyāya, yadidaṁ—cattāro satipaṭṭhānā’ti.


pli: Atha kho, bhikkhave, brahmā sahampati mama cetasā cetoparivitakkamaññāya—seyyathāpi nāma balavā puriso samiñjitaṁ vā bāhaṁ pasāreyya, pasāritaṁ vā bāhaṁ samiñjeyya; evameva—brahmaloke antarahito mama purato pāturahosi.


pli: Atha kho, bhikkhave, brahmā sahampati ekaṁsaṁ uttarāsaṅgaṁ karitvā yenāhaṁ tenañjaliṁ paṇāmetvā maṁ etadavoca:


pli: ‘evametaṁ, bhagavā, evametaṁ, sugata.


pli: Ekāyanvāyaṁ, bhante, maggo sattānaṁ visuddhiyā sokaparidevānaṁ samatikkamāya dukkhadomanassānaṁ atthaṅgamāya ñāyassa adhigamāya nibbānassa sacchikiriyāya, yadidaṁ—cattāro satipaṭṭhānā.


pli: Kāye vā, bhante, bhikkhu kāyānupassī vihareyya ātāpī sampajāno satimā, vineyya loke abhijjhādomanassaṁ;


pli: vedanāsu vā …pe…


pli: citte vā …pe…


pli: dhammesu vā, bhante, bhikkhu dhammānupassī vihareyya ātāpī sampajāno satimā, vineyya loke abhijjhādomanassaṁ.


pli: Ekāyanvāyaṁ, bhante, maggo sattānaṁ visuddhiyā sokaparidevānaṁ samatikkamāya dukkhadomanassānaṁ atthaṅgamāya ñāyassa adhigamāya nibbānassa sacchikiriyāya, yadidaṁ—cattāro satipaṭṭhānā’ti.


pli: Idamavoca, bhikkhave, brahmā sahampati.


pli: Idaṁ vatvā athāparaṁ etadavoca:


pli: ‘Ekāyanaṁ jātikhayantadassī,


pli: Maggaṁ pajānāti hitānukampī;


pli: Etena maggena tariṁsu pubbe,


pli: Tarissanti ye ca taranti oghan’”ti.


pli: Tatiyaṁ.


title_pli: Saṁyutta Nikāya 47.44 5. Amatavagga

pli: Saṁyutta Nikāya 47.44


pli: 5. Amatavagga


pli: Satisutta


pli: “Sato, bhikkhave, bhikkhu vihareyya.


pli: Ayaṁ vo amhākaṁ anusāsanī.


pli: Kathañca, bhikkhave, bhikkhu sato hoti?


pli: Idha, bhikkhave, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Evaṁ kho, bhikkhave, bhikkhu sato hoti.


pli: Sato, bhikkhave, bhikkhu vihareyya.


pli: Ayaṁ vo amhākaṁ anusāsanī”ti.


pli: Catutthaṁ.


title_pli: Saṁyutta Nikāya 47.45 5. Amatavagga

pli: Saṁyutta Nikāya 47.45


pli: Kusalarāsisutta


pli: “‘Kusalarāsī’ti, bhikkhave, vadamāno cattāro satipaṭṭhāne sammā vadamāno vadeyya.


pli: Kevalo hāyaṁ, bhikkhave, kusalarāsi, yadidaṁ—cattāro satipaṭṭhānā.


pli: Katame cattāro?


pli: ‘Kusalarāsī’ti, bhikkhave, vadamāno ime cattāro satipaṭṭhāne sammā vadamāno vadeyya.


pli: Kevalo hāyaṁ, bhikkhave, kusalarāsi, yadidaṁ—cattāro satipaṭṭhānā”ti.


pli: Pañcamaṁ.


title_pli: Saṁyutta Nikāya 47.46 5. Amatavagga

pli: Saṁyutta Nikāya 47.46


pli: 5. Amatavagga


pli: Pātimokkhasaṁvarasutta


pli: Atha kho aññataro bhikkhu yena bhagavā tenupasaṅkami …pe… ekamantaṁ nisinno kho so bhikkhu bhagavantaṁ etadavoca:


pli: “Sādhu me, bhante, bhagavā saṅkhittena dhammaṁ desetu, yamahaṁ bhagavato dhammaṁ sutvā eko vūpakaṭṭho appamatto ātāpī pahitatto vihareyyan”ti.


pli: “Tasmātiha tvaṁ, bhikkhu, ādimeva visodhehi kusalesu dhammesu.


pli: Ko cādi kusalānaṁ dhammānaṁ?


pli: Idha tvaṁ, bhikkhu, pātimokkhasaṁvarasaṁvuto viharāhi ācāragocarasampanno aṇumattesu vajjesu bhayadassāvī, samādāya sikkhassu sikkhāpadesu.


pli: Yato kho tvaṁ, bhikkhu, pātimokkhasaṁvarasaṁvuto viharissasi ācāragocarasampanno aṇumattesu vajjesu bhayadassāvī samādāya sikkhassu sikkhāpadesu; tato tvaṁ, bhikkhu, sīlaṁ nissāya sīle patiṭṭhāya cattāro satipaṭṭhāne bhāveyyāsi.


pli: Idha tvaṁ, bhikkhu, kāye kāyānupassī viharāhi ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharāhi ātāpī sampajāno satimā, vineyya loke abhijjhādomanassaṁ.


pli: Yato kho tvaṁ, bhikkhu, sīlaṁ nissāya sīle patiṭṭhāya ime cattāro satipaṭṭhāne evaṁ bhāvessasi, tato tuyhaṁ, bhikkhu, yā ratti vā divaso vā āgamissati vuddhiyeva pāṭikaṅkhā kusalesu dhammesu, no parihānī”ti.


pli: Atha kho so bhikkhu bhagavato bhāsitaṁ abhinanditvā anumoditvā uṭṭhāyāsanā bhagavantaṁ abhivādetvā padakkhiṇaṁ katvā pakkāmi.


pli: Atha kho so bhikkhu eko vūpakaṭṭho appamatto ātāpī pahitatto viharanto nacirasseva—yassatthāya kulaputtā sammadeva agārasmā anagāriyaṁ pabbajanti, tadanuttaraṁ—brahmacariyapariyosānaṁ diṭṭheva dhamme sayaṁ abhiññā sacchikatvā upasampajja viharati.


pli: “Khīṇā jāti, vusitaṁ brahmacariyaṁ, kataṁ karaṇīyaṁ, nāparaṁ itthattāyā”ti abbhaññāsi.


pli: Aññataro ca pana so bhikkhu arahataṁ ahosīti.


pli: Chaṭṭhaṁ.


title_pli: Saṁyutta Nikāya 47.47 5. Amatavagga

pli: Saṁyutta Nikāya 47.47


pli: 5. Amatavagga


pli: Duccaritasutta


pli: Atha kho aññataro bhikkhu yena bhagavā tenupasaṅkami …pe…


pli: “sādhu me, bhante, bhagavā saṅkhittena dhammaṁ desetu, yamahaṁ bhagavato dhammaṁ sutvā eko vūpakaṭṭho appamatto ātāpī pahitatto vihareyyan”ti.


pli: “Tasmātiha tvaṁ, bhikkhu, ādimeva visodhehi kusalesu dhammesu.


pli: Ko cādi kusalānaṁ dhammānaṁ?


pli: Idha tvaṁ, bhikkhu, kāyaduccaritaṁ pahāya kāyasucaritaṁ bhāvessasi.


pli: Vacīduccaritaṁ pahāya vacīsucaritaṁ bhāvessasi.


pli: Manoduccaritaṁ pahāya manosucaritaṁ bhāvessasi.


pli: Yato kho tvaṁ, bhikkhu, kāyaduccaritaṁ pahāya kāyasucaritaṁ bhāvessasi, vacīduccaritaṁ pahāya vacīsucaritaṁ bhāvessasi, manoduccaritaṁ pahāya manosucaritaṁ bhāvessasi, tato tvaṁ, bhikkhu, sīlaṁ nissāya sīle patiṭṭhāya cattāro satipaṭṭhāne bhāveyyāsi.


pli: Katame cattāro?


pli: Idha tvaṁ, bhikkhu, kāye kāyānupassī viharāhi ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharāhi ātāpī sampajāno satimā, vineyya loke abhijjhādomanassaṁ.


pli: Yato kho tvaṁ, bhikkhu, sīlaṁ nissāya sīle patiṭṭhāya ime cattāro satipaṭṭhāne evaṁ bhāvessasi, tato tuyhaṁ, bhikkhu, yā ratti vā divaso vā āgamissati vuddhiyeva pāṭikaṅkhā kusalesu dhammesu, no parihānī”ti …pe…


pli: aññataro ca pana so bhikkhu arahataṁ ahosīti.


pli: Sattamaṁ.


title_pli: Saṁyutta Nikāya 47.48 5. Amatavagga

pli: Saṁyutta Nikāya 47.48


pli: 5. Amatavagga


pli: Mittasutta


pli: “Ye, bhikkhave, anukampeyyātha, ye ca kho sotabbaṁ maññeyyuṁ mittā vā amaccā vā ñātī vā sālohitā vā, te vo, bhikkhave, catunnaṁ satipaṭṭhānānaṁ bhāvanāya samādapetabbā nivesetabbā patiṭṭhāpetabbā.


pli: Katamesaṁ, catunnaṁ?


pli: Idha, bhikkhave, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Ye, bhikkhave, anukampeyyātha, ye ca sotabbaṁ maññeyyuṁ mittā vā amaccā vā ñātī vā sālohitā vā, te vo, bhikkhave, imesaṁ catunnaṁ satipaṭṭhānānaṁ bhāvanāya samādapetabbā nivesetabbā patiṭṭhāpetabbā”ti.


pli: Aṭṭhamaṁ.


title_pli: Saṁyutta Nikāya 47.49 5. Amatavagga

pli: Saṁyutta Nikāya 47.49


pli: Vedanāsutta


pli: “Tisso imā, bhikkhave, vedanā.


pli: Katamā tisso?


pli: Sukhā vedanā, dukkhā vedanā, adukkhamasukhā vedanā—


pli: imā kho, bhikkhave, tisso vedanā.


pli: Imāsaṁ kho, bhikkhave, tissannaṁ vedanānaṁ pariññāya cattāro satipaṭṭhānā bhāvetabbā.


pli: Katame cattāro?


pli: vedanāsu …pe…


pli: citte …pe…


pli: Imāsaṁ kho, bhikkhave, tissannaṁ vedanānaṁ pariññāya ime cattāro satipaṭṭhānā bhāvetabbā”ti.


pli: Navamaṁ.


title_pli: Saṁyutta Nikāya 47.5 1. Ambapālivagga

pli: Saṁyutta Nikāya 47.5


pli: 1. Ambapālivagga


pli: Akusalarāsisutta


pli: Sāvatthinidānaṁ.


pli: Tatra kho bhagavā etadavoca:


pli: “‘akusalarāsī’ti, bhikkhave, vadamāno pañca nīvaraṇe sammā vadamāno vadeyya.


pli: Kevalo hāyaṁ, bhikkhave, akusalarāsi, yadidaṁ—pañca nīvaraṇā.


pli: Katame pañca?


pli: Kāmacchandanīvaraṇaṁ, byāpādanīvaraṇaṁ, thinamiddhanīvaraṇaṁ, uddhaccakukkuccanīvaraṇaṁ, vicikicchānīvaraṇaṁ.


pli: ‘Akusalarāsī’ti, bhikkhave, vadamāno ime pañca nīvaraṇe sammā vadamāno vadeyya.


pli: ‘Kusalarāsī’ti, bhikkhave, vadamāno cattāro satipaṭṭhāne sammā vadamāno vadeyya.


pli: Kevalo hāyaṁ, bhikkhave, kusalarāsi, yadidaṁ—cattāro satipaṭṭhānā.


pli: Katame cattāro?


pli: Idha, bhikkhave, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: ‘Kusalarāsī’ti, bhikkhave, vadamāno ime cattāro satipaṭṭhāne sammā vadamāno vadeyya.


pli: Kevalo hāyaṁ, bhikkhave, kusalarāsi, yadidaṁ—cattāro satipaṭṭhānā”ti.


pli: Pañcamaṁ.


title_pli: Saṁyutta Nikāya 47.50 5. Amatavagga

pli: Saṁyutta Nikāya 47.50


pli: 5. Amatavagga


pli: Āsavasutta


pli: “Tayome, bhikkhave āsavā.


pli: Katame tayo?


pli: Kāmāsavo, bhavāsavo, avijjāsavo—


pli: ime kho, bhikkhave, tayo āsavā.


pli: Imesaṁ kho, bhikkhave, tiṇṇannaṁ āsavānaṁ pahānāya cattāro satipaṭṭhānā bhāvetabbā.


pli: Imesaṁ kho, bhikkhave, tiṇṇannaṁ āsavānaṁ pahānāya ime cattāro satipaṭṭhānā bhāvetabbā”ti.


pli: Dasamaṁ.


pli: Amatavaggo pañcamo.


pli: Tassuddānaṁ


pli: Amataṁ samudayo maggo,


pli: Sati kusalarāsi ca;


pli: Pātimokkhaṁ duccaritaṁ,


pli: Mittavedanā āsavena cāti.


title_pli: Saṁyutta Nikāya 47.51–62 6. Gaṅgāpeyyālavagga

pli: Saṁyutta Nikāya 47.51–62


pli: 6. Gaṅgāpeyyālavagga


pli: Gaṅgānadīādisuttadvādasaka


pli: “Seyyathāpi, bhikkhave, gaṅgā nadī pācīnaninnā pācīnapoṇā pācīnapabbhārā;


pli: evameva kho, bhikkhave, bhikkhu cattāro satipaṭṭhāne bhāvento cattāro satipaṭṭhāne bahulīkaronto nibbānaninno hoti nibbānapoṇo nibbānapabbhāro.


pli: Kathañca, bhikkhave, bhikkhu cattāro satipaṭṭhāne bhāvento cattāro satipaṭṭhāne bahulīkaronto nibbānaninno hoti nibbānapoṇo nibbānapabbhāro?


pli: Idha, bhikkhave, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Evaṁ kho, bhikkhave, bhikkhu cattāro satipaṭṭhāne bhāvento cattāro satipaṭṭhāne bahulīkaronto nibbānaninno hoti nibbānapoṇo nibbānapabbhāro”ti vitthāretabbaṁ.


pli: Gaṅgāpeyyālavaggo chaṭṭho.


pli: Tassuddānaṁ


pli: Cha pācīnato ninnā,


pli: cha ninnā ca samuddato;


pli: Ete dve cha dvādasa honti,


pli: vaggo tena pavuccatīti.


title_pli: Saṁyutta Nikāya 47.6 1. Ambapālivagga

pli: Saṁyutta Nikāya 47.6


pli: 1. Ambapālivagga


pli: Sakuṇagghisutta


pli: “Bhūtapubbaṁ, bhikkhave, sakuṇagghi lāpaṁ sakuṇaṁ sahasā ajjhappattā aggahesi.


pli: Atha kho, bhikkhave, lāpo sakuṇo sakuṇagghiyā hariyamāno evaṁ paridevasi:


pli: ‘mayamevamha alakkhikā, mayaṁ appapuññā, ye mayaṁ agocare carimha paravisaye.


pli: Sacejja mayaṁ gocare careyyāma sake pettike visaye, na myāyaṁ, sakuṇagghi, alaṁ abhavissa, yadidaṁ—yuddhāyā’ti.


pli: ‘Ko pana te, lāpa, gocaro sako pettiko visayo’ti?


pli: Atha kho, bhikkhave, sakuṇagghi sake bale apatthaddhā sake bale asaṁvadamānā lāpaṁ sakuṇaṁ pamuñci:


pli: ‘gaccha kho tvaṁ, lāpa, tatrapi me gantvā na mokkhasī’ti.


pli: Atha kho, bhikkhave, lāpo sakuṇo naṅgalakaṭṭhakaraṇaṁ leḍḍuṭṭhānaṁ gantvā mahantaṁ leḍḍuṁ abhiruhitvā sakuṇagghiṁ vadamāno aṭṭhāsi:


pli: ‘ehi kho dāni me, sakuṇagghi, ehi kho dāni me, sakuṇagghī’ti.


pli: Atha kho sā, bhikkhave, sakuṇagghi sake bale apatthaddhā sake bale asaṁvadamānā ubho pakkhe sannayha lāpaṁ sakuṇaṁ sahasā ajjhappattā.


pli: Yadā kho, bhikkhave, aññāsi lāpo sakuṇo ‘bahuāgato kho myāyaṁ sakuṇagghī’ti, atha tasseva leḍḍussa antaraṁ paccupādi.


pli: Atha kho, bhikkhave, sakuṇagghi tattheva uraṁ paccatāḷesi.


pli: Evañhi taṁ, bhikkhave, hoti yo agocare carati paravisaye.


pli: Tasmātiha, bhikkhave, mā agocare carittha paravisaye.


pli: Agocare, bhikkhave, carataṁ paravisaye lacchati māro otāraṁ, lacchati māro ārammaṇaṁ.


pli: Ko ca, bhikkhave, bhikkhuno agocaro paravisayo?


pli: Yadidaṁ—pañca kāmaguṇā.


pli: Katame pañca?


pli: Cakkhuviññeyyā rūpā iṭṭhā kantā manāpā piyarūpā kāmūpasaṁhitā rajanīyā,


pli: sotaviññeyyā saddā …pe…


pli: ghānaviññeyyā gandhā …pe…


pli: jivhāviññeyyā rasā …pe…


pli: kāyaviññeyyā phoṭṭhabbā iṭṭhā kantā manāpā piyarūpā kāmūpasaṁhitā rajanīyā—


pli: ayaṁ, bhikkhave, bhikkhuno agocaro paravisayo.


pli: Gocare, bhikkhave, caratha sake pettike visaye.


pli: Gocare, bhikkhave, carataṁ sake pettike visaye na lacchati māro otāraṁ, na lacchati māro ārammaṇaṁ.


pli: Ko ca, bhikkhave, bhikkhuno gocaro sako pettiko visayo?


pli: Yadidaṁ—


pli: cattāro satipaṭṭhānā.


pli: Katame cattāro?


pli: Idha, bhikkhave, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ—


pli: ayaṁ, bhikkhave, bhikkhuno gocaro sako pettiko visayo”ti.


pli: Chaṭṭhaṁ.


title_pli: Saṁyutta Nikāya 47.63–72 7. Appamādavagga

pli: Saṁyutta Nikāya 47.63–72


pli: 7. Appamādavagga


pli: Tathāgatādisutta


pli: “Yāvatā, bhikkhave, sattā apadā vā dvipadā vā catuppadā vā bahuppadā vā”ti


pli: vitthāretabbaṁ.


pli: Appamādavaggo sattamo.


pli: Tassuddānaṁ


pli: Tathāgataṁ padaṁ kūṭaṁ,


pli: mūlaṁ sāro ca vassikaṁ;


pli: Rājā candimasūriyā,


pli: vatthena dasamaṁ padanti.


title_pli: Saṁyutta Nikāya 47.7 1. Ambapālivagga

pli: Saṁyutta Nikāya 47.7


pli: 1. Ambapālivagga


pli: Makkaṭasutta


pli: “Atthi, bhikkhave, himavato pabbatarājassa duggā visamā desā, yattha neva makkaṭānaṁ cārī na manussānaṁ.


pli: Atthi, bhikkhave, himavato pabbatarājassa duggā visamā desā, yattha makkaṭānañhi kho cārī, na manussānaṁ.


pli: Atthi, bhikkhave, himavato pabbatarājassa samā bhūmibhāgā ramaṇīyā, yattha makkaṭānañceva cārī manussānañca.


pli: Tatra, bhikkhave, luddā makkaṭavīthīsu lepaṁ oḍḍenti makkaṭānaṁ bādhanāya.


pli: Tatra, bhikkhave, ye te makkaṭā abālajātikā alolajātikā, te taṁ lepaṁ disvā ārakā parivajjanti.


pli: Yo pana so hoti makkaṭo bālajātiko lolajātiko, so taṁ lepaṁ upasaṅkamitvā hatthena gaṇhāti.


pli: So tattha bajjhati.


pli: ‘Hatthaṁ mocessāmī’ti dutiyena hatthena gaṇhāti.


pli: ‘Ubho hatthe mocessāmī’ti pādena gaṇhāti.


pli: ‘Ubho hatthe mocessāmi pādañcā’ti dutiyena pādena gaṇhāti.


pli: ‘Ubho hatthe mocessāmi pāde cā’ti tuṇḍena gaṇhāti.


pli: Evañhi so, bhikkhave, makkaṭo pañcoḍḍito thunaṁ seti anayaṁ āpanno byasanaṁ āpanno yathākāmakaraṇīyo luddassa.


pli: Tamenaṁ, bhikkhave, luddo vijjhitvā tasmiṁyeva kaṭṭhakataṅgāre avassajjetvā yena kāmaṁ pakkamati.


pli: Evaṁ so taṁ, bhikkhave, hoti yo agocare carati paravisaye.


pli: Tasmātiha, bhikkhave, mā agocare carittha paravisaye.


pli: Agocare, bhikkhave, carataṁ paravisaye lacchati māro otāraṁ, lacchati māro ārammaṇaṁ.


pli: Ko ca, bhikkhave, bhikkhuno agocaro paravisayo?


pli: Yadidaṁ—


pli: pañca kāmaguṇā.


pli: Katame pañca?


pli: Cakkhuviññeyyā rūpā iṭṭhā kantā manāpā piyarūpā kāmūpasaṁhitā rajanīyā,


pli: sotaviññeyyā saddā …pe…


pli: ghānaviññeyyā gandhā …pe…


pli: jivhāviññeyyā rasā …pe…


pli: kāyaviññeyyā phoṭṭhabbā iṭṭhā kantā manāpā piyarūpā kāmūpasaṁhitā rajanīyā.


pli: Ayaṁ, bhikkhave, bhikkhuno agocaro paravisayo.


pli: Gocare, bhikkhave, caratha sake pettike visaye.


pli: Gocare, bhikkhave, carataṁ sake pettike visaye na lacchati māro otāraṁ, na lacchati māro ārammaṇaṁ.


pli: Ko ca, bhikkhave, bhikkhuno gocaro sako pettiko visayo?


pli: cattāro satipaṭṭhānā.


pli: Katame cattāro?


pli: Idha, bhikkhave, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Ayaṁ, bhikkhave, bhikkhuno gocaro sako pettiko visayo”ti.


pli: Sattamaṁ.


title_pli: Saṁyutta Nikāya 47.73–84 8. Balakaraṇīyavagga

pli: Saṁyutta Nikāya 47.73–84


pli: 8. Balakaraṇīyavagga


pli: Balādisutta


pli: “Seyyathāpi, bhikkhave, ye keci balakaraṇīyā kammantā karīyantī”ti


pli: vitthāretabbaṁ.


pli: Balakaraṇīyavaggo aṭṭhamo.


pli: Tassuddānaṁ


pli: Balaṁ bījañca nāgo ca,


pli: rukkho kumbhena sūkiyā;


pli: Ākāsena ca dve meghā,


pli: nāvā āgantukā nadīti.


title_pli: Saṁyutta Nikāya 47.8 1. Ambapālivagga

pli: Saṁyutta Nikāya 47.8


pli: 1. Ambapālivagga


pli: Sūdasutta


pli: “Seyyathāpi, bhikkhave, bālo abyatto akusalo sūdo rājānaṁ vā rājamahāmattaṁ vā nānaccayehi sūpehi paccupaṭṭhito assa—


pli: ambilaggehipi, tittakaggehipi, kaṭukaggehipi, madhuraggehipi, khārikehipi, akhārikehipi, loṇikehipi, aloṇikehipi.


pli: Sa kho so, bhikkhave, bālo abyatto akusalo sūdo sakassa bhattu nimittaṁ na uggaṇhāti:


pli: ‘idaṁ vā me ajja bhattu sūpeyyaṁ ruccati, imassa vā abhiharati, imassa vā bahuṁ gaṇhāti, imassa vā vaṇṇaṁ bhāsati.


pli: Ambilaggaṁ vā me ajja bhattu sūpeyyaṁ ruccati, ambilaggassa vā abhiharati, ambilaggassa vā bahuṁ gaṇhāti, ambilaggassa vā vaṇṇaṁ bhāsati. Tittakaggaṁ vā me ajja … kaṭukaggaṁ vā me ajja … madhuraggaṁ vā me ajja … khārikaṁ vā me ajja … akhārikaṁ vā me ajja … loṇikaṁ vā me ajja … aloṇikaṁ vā me ajja bhattu sūpeyyaṁ ruccati, aloṇikassa vā abhiharati, aloṇikassa vā bahuṁ gaṇhāti, aloṇikassa vā vaṇṇaṁ bhāsatī’ti.